Flyer Grand Turismo 38\nΗ αρχή μιας νέας περιπέτειας\nΜπορεί εξωτερικά το 38άρι να φαίνεται ίδιο με το μικρότερο Flyer Grand Turismo 34, η διαφορά όμως των 1,76 μέτρων στο μήκος και 42 εκατοστών στο πλάτος δημιουργεί μεγάλες διαφορές τόσο στο κύριο, όσο και στο κατώτερο κατάστρωμα. Και εξηγούμαστε:\nΤο κύριο κατάστρωμα διαθέτει όμοια διάταξη με το 34άρι, εξοπλίζεται όμως με ένα μεγαλύτερο καθιστικό στην αριστερή πλευρά ενώ φέρει και τον χαρακτηριστικό καναπέ στη δεξιά. Ουσιαστικές διαφορές εντοπίζονται και στο χώρο διακυβέρνησης ο οποίος είναι υπερυψωμένος, ενώ εξοπλίζεται με ένα επιπλέον κάθισμα και ευμεγέθη κονσόλα. Αίσθηση προκαλεί τόσο η μεγάλη φάλκα που σηματοδοτεί την πρόσβαση στο εσωτερικό, όσο και η γυάλινη επιφάνεια δίπλα από αυτήν που προσφέρει φυσικό φως στον κεντρικό χώρο.\nΗ αίσθηση που αποκομίζει κανείς ευρισκόμενος στον κεντρικό έχει του κατώτερου καταστρώματος έχει να κάνει με την ευρυχωρία και την καλαισθησία που συνοδεύεται από ποιοτικά κατασκευαστικά υλικά και πολύ καλό φινίρισμα. Εξοπλιστικά, συν τοις άλλοις, περιλαμβάνει φωτισμό προερχόμενο από λαμπτήρες ιωδίνης ρυθμιζόμενης δέσμης με μεταλλικά πλαίσια, τηλεόραση και ηχοσύστημα. Χωροταξικά προσφέρεται ένας κεντρικός χώρος αξιοπρεπών διαστάσεων, με διάσπαρτες χειρολαβές για την ασφάλεια των ναβατών ενώ φιλοξενεί τόσο ένα καθιστικό μετατρέψιμο σε κρεβάτι στην αριστερή πλευρά όσο και μια κομψή επιπλοσύθεση κουζίνας στην δεξιά πλευρά με φούρνο μικροκυμάτων , εστίες και νεροχύτη. Πλώρα προσφέρεται μια καμπίνα με διπλό κρεβάτι και χώρους αποθήκευσης στο εσωτερικό του και πρίμα, μία επιπλέον και ένα πλήρες λουτρό.\nΤεχνολογικά και αυτό το μοντέλο συνοδεύεται με το εξελιγμένο σύστημα χειρισμών της Volvo Penta και την γάστρα Air Step ενώ η συνολική ισχύς του φθάνει τους 600 ίππους, διαμέσου δύο κινητήρων 300 ίππων έκαστος.\nΔείτε το φωτορεπορτάζ του Flyer Grand Turismo 38


ΒΙΒΛΙΟ ΤΗΣ ΠΑΡΕΑΣ: ΑΠΟΨΗ για το βιβλίο "Ογκρέσα" - Κώστας Κρομμύδας, εκδόσεις ΔΙΟΠΤΡΑ, με την ματια του ΔΗΜΗΤΡΗ ΝΤΟΥΡΛΙΑ\nΟ Κώστας Κρομμύδας είναι ένας συγγραφέας που μου ταιριάζει ο τρόπος γραφής του. Έχω παρακολουθήσει όλη την πορεία του στην λογοτεχνία και συνεχίζω να τον παρακολουθώ σε κάθε νέα του λογοτεχνική εμφάνιση. Η "Ογκρέσα" ήταν το μόνο μυθιστόρημα του που δεν είχα διαβάσει, κυρίως επειδή άλλα έργα, άλλως συγγραφέων είχαν σειρά προτεραιότητας στη βιβλιοθήκη μου. Όμως κάποια στιγμή ήρθε και η σειρά της, και να 'μαι εδώ για να σας καταθέσω την άποψή μου.\nΗ "Ογκρέσα" είναι μία γυναίκα που μπορεί να σε κάνει να ξεχάσεις τα πάντα. Οικογένεια, σχέσεις, δουλειά, πάνε όλα στην άκρη, προκειμένου να είσαι μαζί της. Να αναπνέεις τον αέρα που αναπνέει και να ζεις μέσα από αυτά που ζει. Είναι εκείνη η γυναίκα που μπορεί να σε εξυψώσει συναισθηματικά ή να σε καταστρέψει ολοκληρωτικά. Αυτήν την γυναίκα ήθελε να περιγράψει και ο συγγραφέας σε αυτό το μυθιστόρημα.\nΈτσι λοιπόν ξεκινά η εξιστόρηση. Από μία συνάντηση, μεταξύ των δύο βασικών ηρώων, του Γιάννη και της Κατερίνας, μία συνάντηση που εξελίσσεται σε ένα παθιασμένο σμίξιμο που αφήνει τον αναγνώστη με την απορία καθώς δεν μπορεί να καταλάβει από που και ως που, δύο, κατά τα φαινόμενα, άγνωστοι μεταξύ τους άνθρωποι βρίσκονται ξαφνικά σε αυτή τη θέση. Από το επόμενο κεφάλαιο η ιστορία ξεκινά από την αρχή και σύντομα τα κομμάτια της βρίσκουν το ένα, το άλλο και δημιουργείται μία ολοκληρωμένη εικόνα.\nΗ "Ογκρέσα" είναι ένα μυθιστόρημα που έχει χωριστεί σε πολλά μέρη. Δεν είναι απλά μία ιστορία που προσπαθεί να συνδέσει δύο ανθρώπους με συγκλίνουσα πορεία. Είναι πολλές ιστορίες που τρέχουν στο παρασκήνιο και οι οποίες στην αρχή φαίνονται εντελώς ασύνδετες. Έτσι με την εναλλαγή των κεφαλαίων ο αναγνώστης παρακολουθεί αυτά τα διαφορετικά μέρη να εξελίσσονται σαν να πρόκειται για διαφορετικά βιβλία. Έτσι εκτός από τη ζωή του Γιάννη και της Κατερίνας, μαθαίνουμε την ιστορία του Λουκά, που είναι στην ομάδα των "Γιατρών χωρίς Σύνορα", την ιστορία του Μάνου που φαίνεται πως ζει μία ζωή μοναχική και αρκετά προβληματική και την ιστορία των δύο αστυνομικών της Αγγελικής και του Κυριάκου που ψάχνουν να βρουν στοιχεία για έναν κατά συρροή δολοφόνο. Η σύνδεση τους, γίνεται σταδιακά. Δεν έχουμε δηλαδή μία σύγκλιση όλων των ιστοριών σε ένα κεφάλαιο, αλλά τμηματικά οι διάφοροι ήρωες βρίσκουν τη θέση τους στο κεντρικό θέμα που αφορά τους δύο βασικούς χαρακτήρες.\nΗ λύση του δράματος φέρνει στο προσκήνιο τις συνέπειες των επιλογών του καθενός. Συνέπειες που αποδείχτηκαν καταστροφικές και που επηρέασαν τη ζωή όλων με έναν μοναδικό τρόπο. Η παιδική κακοποίηση, τα άσχημα βιώματα, οι προβληματικές σχέσεις μέσα σε ένα ζευγάρι και οι εξωσυζυγικές περιπέτειες θα συνθέσουν ένα εκρηκτικό μίγμα που θα καθορίσει την εξέλιξη της ιστορίας. Το τέλος της είναι ανατρεπτικό και αφήνει τον αναγνώστη με μία γλυκόπικρη γεύση. Όμως όλο το έργο διαπνέεται από έντονα συναισθήματα και από καταστάσεις που φέρνουν στα όρια τους τους ανθρώπους, οπότε και το τέλος της ιστορίας δεν θα μπορούσε να διαφέρει ως προς τον δυναμισμό και την ένταση του.\nΚαι αυτό το μυθιστόρημα του Κώστα Κρομμύδα είναι, κατά την προσφιλή του μέθοδο, γραμμένο σε πρώτο πρόσωπο. Έτσι είναι σαν να παίρνει ο ίδιος το ρόλο του βασικού πρωταγωνιστή κάθε φορά στα έργα του. Αποτελεί χαρακτηριστικό γνώρισμα του ίδιου και η ιδιότητα του ως ηθοποιός, βοηθάει και εμάς τους αναγνώστες να τον τοποθετούμε οπτικά σε αυτόν τον ρόλο. Δύσκολα δηλαδή κάποιος που τον ξέρει να μη τον φανταστεί στη θέση του βασικού ήρωα. Το ίδιο το μυθιστόρημα είναι καλογραμμένο αν και έχει μία αρκετά σύνθετη δομή, αλλά δεν είναι με κανέναν τρόπο κουραστικό ή δυσανάγνωστο. Εμφανίζονται πολλοί χαρακτήρες αλλά η θέση τους είναι σαφώς καθορισμένη οπότε δεν επέρχεται σύγχυση. Η ιστορία που πραγματεύεται έχει ενδιαφέρον ενώ υπεισέρχεται και σε θέματα που αφορούν την κοινωνία όπως αυτό της παιδικής κακοποίησης. Είναι ένα ανάγνωσμα που δεν θα απογοητεύσει αυτόν που θα το επιλέξει.\nΟ Γιάννης, ένας άντρας πεινασμένος για τη ζωή, θα γνωρίσει την Κατερίνα, μια γυναίκα που μέσα της τα ένστικτα μάχονται με τη λογική. Ένα τυχαίο τηλεφώνημα θα θέσει τον τροχό της τύχης σε κίνηση και θα τους παρασύρει σε μια πρωτόγονη και άγρια ένωση. Την ίδια ώρα, ο Μάνος, κατατρεγμένος από εφιαλτικές αναμνήσεις, σκορπά το θάνατο παλεύοντας να σκοτώσει τον εφιάλτη του διαταραγμένου του μυαλού. Τρεις ήρωες, που μέσα από πολλά παιχνίδια της μοίρας θα καταλάβουν ότι είναι δεσμώτες της ίδιας τους της ζωής, θα αναζητήσουν τη λύτρωση χαράσσοντας ο καθένας το δικό του μονοπάτι μέχρι που οι δρόμοι τους θα διασταυρωθούν, και τότε η αλήθεια θα έρθει στο φως. Οι συνέπειες θα είναι ολέθριες. Στη μέση η Κατερίνα, η ογκρέσα*, αποφασισμένη να απελευθερώσει το δράκο από μέσα της και να αψηφήσει τα πάντα σε μια απελπισμένη προσπάθεια να γεμίσει τα κενά στην ψυχή και στο κορμί της. Αγάπη και μίσος. Ζωή και θάνατος. Δύο όψεις του ίδιου νομίσματος που στριφογυρίζει απειλητικά στον αέρα. Ποια θα επικρατήσει; *Μυθική μορφή. Μυστηριακή γυναίκα με ακαταμάχητο έως επικίνδυνο ερωτισμό. Υποδηλώνει τη μοιραία, τη γυναίκα πλανεύτρα. Αναφέρεται και ως γυναίκα δράκαινα.


2 ΕΒΔΟΜΑΔΙΑΙΑ ΠΡΟΟΠΤΙΚΗ ΑΓΟΡΑΣ - Σύνοψη σ3 σ4 σ5 σ6 σ7 σ8 Οικονομία Αγορές FX Χρηματιστήρια Οικονομία Αγορές FX Αποποίηση ευθύνης Προετοιμασία για τις επιπτώσεις - Peter Rosenstreich Η Ιαπωνία θα χαλαρώσει και πάλι - Peter Rosenstreich Οι νομισματικές πολιτικές αναμένεται να φουσκώσουν τις τιμές - Luc Luyet Η στεγαστική αγορά των ΗΠΑ είναι πιθανό να δώσει θετικές εκπλήξεις - Luc Luyet Οι καθαρές θέσεις ανοικτής πώλησης για το JPY συνεχίζουν να χαλαρώνουν - Luc Luyet Page 2 8\n3 Οικονομία Προετοιμασία για τις επιπτώσεις Στην μετά την αφαίρεση του ορίου της ισοτιμίας EUR/CHF Ελβετία, οι επενδυτές αναμένουν προσεκτικά τα αποδεικτικά στοιχεία των πραγματικών επιπτώσεων της οικονομικής βόμβας. Σε αναμονή του "τσουνάμι", όπως αποκαλείται από έναν βασικό business leader, οι αναλυτές προετοιμάζονται για το χειρότερο. Οι περισσότερες προβλέψεις για την ανάπτυξη και τον πληθωρισμό αναθεωρήθηκαν αμέσως προς τα κάτω. Αναμέναμε ρυθμό ανάπτυξης 0,6% και πτώση του πληθωρισμού στο -0,6% για το Κύριοι δείκτες επηρεάστηκαν, όπως ο δείκτης μεταποίησης PMI που είδε για τον Ιανουάριο μία αξιοσημείωτη πτώση στο 48,2 από το αναθεωρημένο 53,6, ενώ ο ΔΤΚ y/y για τον Ιανουάριο έπεσε στο -0,5% από το -0,3%. Ο δείκτης KoF υποχώρησε οριακά στο 97,0 με πτωτική τάση από τις αρχές του 2015, αλλά οι οικονομολόγοι στο Ελβετικό Ινστιτούτο Οικονομικών KoF δήλωσαν ότι η ελβετική οικονομία αναμφίβολα θα πέσει σε ύφεση με επίπεδα κάτω από το 1,05 για την ισοτιμία EUR/CHF. Το Ελβετικό εμπορικό πλεόνασμα αυξήθηκε στα CHF 3.43 δις τον Ιανουάριο από τα CHF 1.51 δις το Δεκέμβριο. Οι εξαγωγές αυξήθηκαν στο εποχικά προσαρμοσμένο 2,9% από μήνα σε μήνα τον Ιανουάριο, αντιστρέφοντας την πτώση 2,9% το Δεκέμβριο. Είναι ενδιαφέρον το γεγονός ότι οι ελβετικές εξαγωγές ρολογιών αυξήθηκαν κατά 3,7% με ευρεία βάση διεθνών πωλήσεων. Ωστόσο, η απόλυτη κατάρρευση των προσδοκιών της έρευνας ZEW θα πρέπει να παρέχει μια κλήση αφύπνισης. Η έρευνα για τον Ιανουάριο υπέδειξε πτώση στο -73 από το -10,8. Αυτή είναι η ιστορικά μεγαλύτερη πτώση του δείκτη και υποδηλώνει ότι οι προσδοκίες για την οικονομία έχουν επιδεινωθεί σημαντικά μετά την απόφαση της SNB στις 15 Ιανουαρίου. Ο Πρόεδρος Jordan εξέφρασε σαφώς την άποψη ότι το CHF παραμένει υπερτιμημένο. Σε συνδυασμό με την απειλή παρεμβάσεων fx και τη βοήθεια από το ράλι του ευρώ, η ισοτιμία EUR/CHF διαπραγματεύεται τώρα περίπου στο 1,08. Το ασθενέστερο CHF πρέπει να έχει θετική επίδραση στη σταθεροποίηση των οικονομικών συνθηκών, ειδικά αν το ζεύγος φτάσει στο 1,10 όπως προβλέπουν ορισμένοι. Η αίσθηση είναι ότι η ελβετική οικονομία είναι σε κατάσταση αναμονής, ελπίζοντας ότι ο Jordan και η δυναμική των αγορών μπορούν να ωθήσουν υψηλότερα της ισοτιμία EUR/CHF. Page 3 8\n4 Αγορές FX Η Ιαπωνία θα χαλαρώσει και πάλι Το αποτέλεσμα της περασμένης εβδομάδας από τη συνάντηση νομισματικής πολιτικής της Τράπεζας της Ιαπωνίας ήταν, όπως ήταν αναμενόμενο, αμετάβλητο. Με συνεχή επέκταση της νομισματικής πολιτικής που βασίζεται σε ετήσιο ρυθμό 80 τρις. Όσον αφορά την ανάπτυξη, η άποψη της οικονομίας αναμίχθηκε με μια μικρή αναβάθμιση που οφείλεται στις εξαγωγές και την παραγωγή και με υποβάθμιση που οφείλεται στην ιδιωτική κατανάλωση. Συνολικά, η οικονομία "συνέχισε τη μέτρια τάση ανάκαμψής της." Ως προς την εκτίμηση των τιμών, η BoJ προβλέπεται αναθεώρηση προς τα κάτω του δομικού ΔΤΚ εκτός του ΦΠΑ Απριλίου σε περίπου 0,5% από 0,5-1,0%. Αυτό απέχει πολύ από το στόχο της BoJ στο 2%. Η κίνηση αυτή αντικατοπτρίζει την πραγματική εξέλιξη του ΔΤΚ και "αντανακλά τη μείωση των τιμών της ενέργειας. Ωστόσο, ενώ η Τράπεζα της Ιαπωνίας αναμένει χαλάρωση του πληθωρισμού βάσει του ΔΤΚ, δεν αναμένεται βαθύς και παρατεταμένος αντιπληθωρισμός και ενδεχομένως αποπληθωρισμός. Είναι σαφές ότι η σημαντική πτώση των τιμών του αργού πετρελαίου αναμένεται να έχει αντίκτυπο στις τιμές, ενώ η απρόσμενη πτώση της ιδιωτικής κατανάλωσης έχει ήδη γίνει ένα σημαντικό ζήτημα. Τα καλά νέα είναι ότι η Ιαπωνία έχει ξεφύγει από την ύφεση, ενώ τα κακά νέα είναι ότι οι καταναλωτές δεν συμμετέχουν. Σύμφωνα με τα στοιχεία για το ΑΕΠ του 4ου τριμήνου, η πραγματική ιδιωτική κατανάλωση αυξήθηκε κατά ένα αδύναμο 0,3% q/q έναντι του προηγούμενου -5.1%. Η πτώση των τιμών έχει ευρεία βάση σε τομείς που δεν σχετίζονται με την ενέργεια. Η προώθηση των προσδοκιών ότι τα Abenomics θα είναι επιτυχή είναι κρίσιμη για τη διατήρηση της ιαπωνικής ανάπτυξης. Σε περίπτωση που ο πληθωρισμός παραπαίει σε αυτό το στάδιο, ολόκληρο το πείραμα τίθεται σε κίνδυνο. Αναμένουμε ότι κατά την θερινή εξαμηνιαία προοπτική η BoJ θα αναγκαστεί να μειώσει περαιτέρω τις προβλέψεις της, θέτοντας τις βάσεις για επιπλέον χαλάρωση το φθινόπωρο. Αναμένουμε περαιτέρω αδυναμία του JPY, καθώς τα στοιχεία για τον πληθωρισμό μαλακώνουν. Με την ισοτιμία USD/JPY να διασπά την αντίσταση στο 121,85 καθώς η Fed πλησιάζει στην έναρξη της αύξησης των επιτοκίων, αναμένεται περεταίρω διεύρυνση στη διαφορά των αποδόσεων μεταξύ ΗΠΑ/Ιαπωνίας. Page 4 8\n5 Χρηματιστήρια Οι νομισματικές πολιτικές θα φουσκώσουν τις τιμές Οι πρόσφατοι γύροι των νομισματικών ερεθισμάτων ευνοούν την αύξηση των τιμών στις μετοχές Χάρη στις διαρθρωτικές αντιπληθωριστικές πιέσεις, όπως η γήρανση του πληθυσμού, η απομόχλευση του χρέους και η βελτίωση των τεχνολογιών, οι πληθωριστικές συνέπειες για τον ΔΤΚ είναι πιθανό να είναι υποτονικές. Ωστόσο, οι τιμές του πληθωρισμού είναι πιθανόν να επηρεάσουν τις χρηματιστηριακές αγορές. Όπως μπορεί να δει κανείς από την πρόσφατη αύξηση του Euro Stoxx 50, η χρηματιστηριακή αγορά δεν περίμενε την πραγματική πρώτη μηνιαία ένεση ρευστότητας της ΕΚΤ για να βελτιωθεί. Ακόμα κι αν η ποσοτική χαλάρωση δεν θα επιλύσει το χαμηλότερο δυναμικό μακροπρόθεσμης ανάπτυξης, το οποίο απαιτεί διαρθρωτικές μεταρρυθμίσεις, αυτό μπορεί να μεγεθύνει τις οικονομικές βελτιώσεις που ήταν ήδη ορατές πριν από τις 22 Ιανουαρίου. Στο πλαίσιο αυτό, η εμπιστοσύνη των καταναλωτών, η οποία ενισχύεται από την πτώση των τιμών του πετρελαίου, είναι πιθανό να οδηγήσει σε περαιτέρω ισχυρή εγχώρια ζήτηση, που ευνοεί περαιτέρω θετικές εκπλήξεις στην ευρωπαϊκή ανάπτυξη φέτος. Λαμβάνοντας υπόψη τις ζοφερές προβλέψεις για την Ευρωζώνη στην αρχή του έτους και μια φορολογική πολιτική που αναμένεται να χαλαρώσει οριακά το 2015, υποψιαζόμαστε ότι η άνοδος στην ευρωπαϊκή αγορά μετοχών δεν έχει τελειώσει. Ευρείας βάσης ράλι στις χρηματιστηριακές αγορές Από τεχνική άποψη, η κύρια πηγή ανησυχίας στη χρηματιστηριακή αγορά το 2014 ήταν η αδυναμία των μετοχών μικρότερης κεφαλαιοποίησης να επιβεβαιώσουν τη δύναμη που παρουσιάζεται από τις μετοχές μεγάλης κεφαλαιοποίησης. Κοιτάζοντας τη γερμανική αγορά, η εντυπωσιακή επίδοση του δείκτη DAX μεσαίας κεφαλαιοποίησης (MDAX) και του SDAX που αποτελείται από μετοχές μικρότερης κεφαλαιοποίησης, δείχνει ένα ράλι ευρείας βάσης. Το ίδιο συμπέρασμα ισχύει και στις ΗΠΑ, καθώς οι δείκτες S&P Midcap 400 και S &P Smallcap 600 επιβεβαιώνουν τα πρόσφατα νέα υψηλά του S&P500. Ως αποτέλεσμα, η πρόσφατη ενίσχυση της αγοράς είναι υγιής καθώς υποστηρίζεται από μια ευρεία πλειοψηφία των μετοχών. Ωστόσο, η πιο χαλαρή νομισματική πολιτική στην Ευρωζώνη καθιστά την ευρωπαϊκή χρηματιστηριακή αγορά πιο ελκυστική από εκείνη των ΗΠΑ. Page 5 8\n6 Οικονομία Η στεγαστική αγορά των ΗΠΑ θα δώσει θετικές εκπλήξεις Η αγορά κατοικίας αναμένεται να βελτιωθεί Καθώς ο χρόνος της πρώτης αύξησης των επιτοκίων από τη Fed παραμένει αβέβαιος, αξίζει να κοιτάξουμε ένα από τα βασικά βαρόμετρα της οικονομίας των ΗΠΑ: τη στεγαστική αγορά. Ένας βασικός παράγοντας της αγοράς κατοικίας, τα επιτόκια των στεγαστικών δανείων, έχουν μειωθεί από τις φθίνουσες αποδόσεις των ΗΠΑ. Συνέπεια αυτών των χαμηλών επιτοκίων των στεγαστικών δανείων είναι η βελτίωση της πρόσβασης στην ιδιοκτησία (η οποία αντικατοπτρίζεται από την αύξηση του δείκτη οικονομικά προσιτής στέγασης) και οδηγεί σε αύξηση των αιτήσεων ενυπόθηκων δανείων. Επιπλέον, ακόμη και αν η επερχόμενη αύξηση της Fed θα μπορούσε να οδηγήσει σε αύξηση των επιτοκίων των στεγαστικών δανείων, οι παγκόσμιες χαμηλές αποδόσεις θα περιορίσουν τις επιπτώσεις. Ένα άλλο θετικό στοιχείο που θα μπορούσε να ενισχύσει τη ζήτηση για κατοικίες αναμένεται να προέρθει από τη δημιουργία νοικοκυριών. Συνήθως, η δημιουργία νοικοκυριών τείνει να αυξάνεται με τον ίδιο ρυθμό που αυξάνεται ο ενήλικος πληθυσμός. Παρόλα αυτά, με τη γρήγορη αύξηση της ανεργίας γύρω στο 2006, το ποσοστό των κοινών νοικοκυριών έχει σχεδόν διπλασιαστεί (από 6% σε 11% το 2010) και παρέμεινε κοντά σε αυτά τα υψηλά επίπεδα το Ωστόσο, οι σημαντικές βελτιώσεις στην αγορά εργασίας των ΗΠΑ αναμένεται να μειώσουν το ποσοστό των κοινών νοικοκυριών και να δημιουργήσουν μια πιθανή σημαντική ζήτηση για την αγορά ή την ενοικίαση κατοικιών. Ωστόσο, η ανάκαμψη θα μπορούσε να είναι ασταθής Το γεγονός ότι τα δεδομένα στέγασης των ΗΠΑ για τον Ιανουάριο ήταν ασθενέστερα από το αναμενόμενο, υποδεικνύει ωστόσο ότι αυτή η ανάκαμψη θα μπορούσε να είναι ασταθής. Ωστόσο, θα πρέπει επίσης να σημειωθεί ότι οι δυσμενείς καιρικές συνθήκες στις μεσοδυτικές και τις βορειοανατολικές πολιτείες είχε αρνητικό αντίκτυπο, καθώς οι ενάρξεις δημιουργίας νοικοκυριών ήταν το πιο αδύναμες σε αυτές τις περιοχές. Το γεγονός ότι ο καιρός δεν έχει βελτιωθεί το Φεβρουάριο, δεν αποτελεί καλό οιωνό για τα στοιχεία του Φεβρουαρίου. Ωστόσο αυτό παραμένει μια παροδική επίδραση και η βελτίωση των οικιστικών δυνατοτήτων σε συνδυασμό με ένα ιστορικό υψηλό αριθμό κοινόχρηστων κατοικιών υποδεικνύουν ότι υπάρχει μια τεράστια δεξαμενή ζήτηση για ακίνητα. Ως αποτέλεσμα, υποψιαζόμαστε ότι η κατοικίας στις ΗΠΑ είναι πιθανό να σημειώσει ανοδική έκπληξη και να διευκολύνει τη Fed στην πορεία της σύσφιξης. Page 6 8\n7 Αγορές FX Οι καθ. θέσεις ανοικτής πώλησης για το JPY χαλαρώνουν Η μη εμπορική θέση της Διεθνούς Νομισματικής Αγοράς (IMM) χρησιμοποιείται για την απεικόνιση της ροής πόρων από το ένα νόμισμα στο άλλο. Θεωρείται συνήθως ως ένας αντίστροφος δείκτης, όταν φθάνει σε μία ακραία θέση. Τα δεδομένα της IMM καλύπτουν τις θέσεις των επενδυτών για την εβδομάδα που έληξε στις 10 Φεβρουαρίου Οι καθαρές θέσεις ανοικτής πώλησης για το JPY έχουν χαλαρώσει περαιτέρω, φτάνοντας στο μικρότερο υποτιμητικό επίπεδο από το Νοέμβριο του Καθώς υποψιαζόμαστε ότι η BoJ θα παραμείνει στο περιθώριο κατά το πρώτο εξάμηνο του έτους, θα δούμε περαιτέρω περιθώρια για χαλάρωση των θέσεων ανοικτής πώλησης του JPY. Ωστόσο, λαμβάνοντας υπόψη τη συνεχιζόμενη διαφοροποίηση του γιέν από τα ιαπωνικά συνταξιοδοτικά ταμεία και την έναρξη του κύκλου σύσφιξης στις ΗΠΑ, είναι πιθανό να προκύψουν ελκυστικά σημεία εισόδου για θέσεις αγοράς USD/JPY κατά τους προσεχείς μήνες. Η μείωση των θέσεων ανοικτής πώλησης για την GBP σε συνδυασμό με μία μάλλον επιθετική τριμηνιαία έκθεση της Τράπεζας της Αγγλίας για τον πληθωρισμό, ευνοούν περαιτέρω ανατίμηση της GBP. Ωστόσο, οι επικείμενες εκλογές στο Ηνωμένο Βασίλειο δείχνουν ότι αυτή η ενίσχυση θα είναι προσωρινή. Οι αυξημένες καθαρές θέσεις ανοικτής πώλησης για το AUD ευνοούν μια βραχυπρόθεσμη ανάκαμψη στην ισοτιμία AUD/USD. Ο πιθανός σχηματισμός βάσης στην AUD/USD επιβεβαιώνει αυτή την προοπτική. Page 7 8


Οι ζεϊμπέκηδες στην Ελλάδα - Παραδοσιακή Μουσική - Ρεμπέτικο Φόρουμ\nMartha Φεβρουάριος 22, 2021, 2:40μμ #1\nΑπό πολύ καιρό θα ήθελα να μάθω πότε περίπου χάθηκαν εντελώς οι τελευταίες γνησιές ζειμπέκηδες? Είναι σωστό ότι αυτοί έδειχναν το χορό τους στην Ελλάδα, για να το δει ο κόσμος?\nΕυχαριστώ για τις πληροφορίες και συγνώμη για πολλές ερωτήσεις.\nkwstas_ferris (Κώστας Φέρρης) Φεβρουάριος 22, 2021, 2:41μμ #2\nΜάρθα, δεν πρέπει να συγχέεις τους “ζεϊμπέκηδες” (τάγματα γενίτσαρων με ροπή προς το έγκλημα) με τον ζεϊμπέκικο χορό.\nΓιά το χορό, τώρα, η συζήτηση δεν έχει τελειώσει (όπως και γιά τα περισσότερα άλλωστε). Ο Βελούδιος λέει πως η λέξη προέρχεται από το Ζεύς και μπέκος (μπουκιά, πρόσφορο), άλλοι λένε γιά το Ζεύς και Βάκχος. Υπάρχει ο παραδοσιακός κυκλικός ζεϊμπέκικος (πολλά άτομα, πιασμένα χέρι-χέρι, όπως στον τσάμικο) που χορεύεται σήμερα στους Μάηδες, στη Μακρυνίτσι (ο Φραγκίσκος θα ξέρει).\nΟ άλλος ζεϊμπέκικος, ο μάγκικος, μοναχικός και και ατομικός, έχει τόσες παραλλαγές, όσους και χορευτές. Στην πραγματικότητα είναι μιά εσωτερική meditation, με βήματα που πλέκουν πάνω στο ρυθμό των 9/8. Αυτός ο χορός, ούτε τέλειωσε, ούτε θα τελειώσει ποτέ.\npontios Ιούλιος 1, 2018, 8:00μμ #3\nΕίχα την εντύπωση ότι ήταν οι ζειμπέκηδες αυτοί που πρωτοχόρεψαν αυτόν το χορό. Λάθος κάνω;\nΦαντάζομουν ότι ήταν για αυτούς κάποιο μέρος τελετουργικού πριν ή μετά από τις μάχες τους, όπως ήταν για μάς τους Πόντιους η Σέρρα.\nMartha Φεβρουάριος 22, 2021, 2:41μμ #4\nΤώρα η σύγχησή μου έχει μεγαλώσει. Και εγώ πάντα διάβασα ότι ο χορός έχει το όνομα από τους ζειμπέκηδες. Ένας χοροδιδάσκαλος μας είπε ότι οι ζειμπέκηδες ήταν μια “αγρια φύλη”, το ίδιο ο χορός τους. Και είπε ότι οι ρεμπέτες πήραν το ρυθμό του χορού τους, γιατί τους ήταν ο κατάλληλος ρυθμός για να εκφράσουν τον εαυτό τους…\nΜπορούμε να πούμε, αν και ο χορός είναι πάρα πολύ παλιό, τότε τον χόρεψαν μόνο αυτοί?\nΗ σύγχησή μου προήρθε και γιατί διάβασα από έναν ελληνικό ζωγράφο το εχής>\n“1934 είδα για φρώτη φορά στη ζωή μου γνήσιες ζειμπέκηκες. Μπήκαν στο καράβι και φορούσαν οι παλιές στολές…”. Νομίζω ότι πρέπει να είναι ποιήτική αυτή η ιστορία, ίσως ήταν μια ομάδα χορευτών. Γι’ αυτό ρώτησα μέχρι πότε υπήρχε αυτή η φυλή.\nEva_Broman (Eva Broman) Φεβρουάριος 9, 2021, 11:53μμ #5\nΣχετικά με τις εξηγήσεις για το όνομα του ζεϊμπέκικο, ο κ. Φέρρης παραθέτω την εξής ετυμολογία:\nΒελούδιος λέει πως η λέξη προέρχεται από το Ζεύς και μπέκος (μπουκιά, πρόσφορο), άλλοι λένε γιά το Ζεύς και Βάκχος.\nΔε θέλω, με κανέναν τρόπο, να θίξω κανέναν από τους παρόντες, αλλά αυτοί η ετυλογία μου φαίνεται λιγάκι παρατραβηγμένη! Θέλω να πω, zeybek είναι τούρκικη λέξη, και ο χορός προέρχεται από την Τουρκία, ή κάνω λάθος; Πώς στο καλό μπλέχτηκαν ο Δίας και ο Βάγχος σ’ αυτήν την υπόθεση; Σε τι βασιζεται ο Βελούδιος και δίνει αυτή την ετυμολογία;\nΜερικές φορές, όταν διαβάζω παρόμοιες εξηγήσεις, αναρωτιέμαι γιατί πρέπει σώνει και καλά να βρούμε κάποια αρχαιοελληνική ή βυζαντινή πηγή για οτιδήποτε λίγο-πολύ σύγχρονο λαϊκό πολιστικό φαινόμενο που μελετάμε. Μου θυμίζει λίγο τους πρώτους Έλληνες λαογράφους, που ερεύνησαν τον ελληνικό λαϊκό πολιτισμό για να βρούνε “επιβιώματα” της αρχαιότητας. Δεν αμφισβητό ότι όντως υπάρχουν συνδέσεις (αλλά ίσως τόσο άμεσες όσο ήθελαν να νομίζουν), αλλά πάλι έχεις την εντύπωση ότι θα πρέπει να υπάρχουν, γιατί αυτό θα τους έδινε τη δυνατότητα να ντύσουν το σύγχρονο με την αρχαία ελληνική αίγλη!\nEva_Broman (Eva Broman) Φεβρουάριος 9, 2021, 11:53μμ #6\nΣχετικά με τις εξηγήσεις για το όνομα του ζεϊμπέκικου, ο κ. Φέρρης παραθέτω την εξής ετυμολογία:\nΔε θέλω, με κανέναν τρόπο, να θίξω κανέναν από τους παρόντες (προπάντως όχι τον κ. Φέρρη, που απλώς μεταδίδει μια πληροφορία), αλλά αυτή η ετυλογία μου φαίνεται λιγάκι παρατραβηγμένη!\nΘέλω να πω, zeybek είναι τούρκικη λέξη, και ο χορός προέρχεται από την Τουρκία (άσχετα αν οι ρίζες του μπορεί να πάει πολύ μακριά), ή κάνω λάθος; Πώς στο καλό μπλέχτηκαν ο Δίας και ο Βάγχος σ’ αυτήν την υπόθεση; Σε τι βασιζεται ο Βελούδιος και δίνει αυτή την ετυμολογία;\nΜερικές φορές, όταν διαβάζω παρόμοιες εξηγήσεις, αναρωτιέμαι γιατί πρέπει σώνει και καλά να βρούμε κάποια αρχαιοελληνική ή βυζαντινή πηγή για οτιδήποτε λίγο-πολύ σύγχρονο λαϊκό πολιστικό φαινόμενο που μελετάμε. Μου θυμίζει λίγο τους πρώτους Έλληνες λαογράφους, που ερεύνησαν τον ελληνικό λαϊκό πολιτισμό για να βρούνε “επιβιώματα” της αρχαιότητας. Δεν αμφισβητώ ότι όντως υπάρχουν συνδέσεις (αλλά όχι ίσως τόσο άμεσες όσο ήθελαν να νομίζουν), αλλά πάλι έχεις την εντύπωση ότι θα πρέπει να υπάρχουν, γιατί μόνο αυτό θα τους έδινε τη δυνατότητα να ντύσουν το σύγχρονο χωριάτικο ελληνικό πολιτισμό με την αρχαία ελληνική αίγλη!\nkwstas_ferris (Κώστας Φέρρης) Φεβρουάριος 22, 2021, 2:41μμ #7\nΕΠ! ΕΠ! ΨΥΧΡΑΙΜΑ ΠΑΙΔΕΣ, ΔΕΝ ΗΡΘΑΜΕ ΕΔΩ ΓΙΑ ΝΑ ΤΣΑΚΩΘΟΥΜΕ!\nΚαι το “άϊ σιχτίρ” είναι Τούρκικο, προέρχεται όμως από το “ας οικτίρει”. Και το Ίστανπουλ είναι Τούρκικο, αλλά προέρχεται από το “εις την Πόλιν”. Μην μας κατηγορείς λοιπόν τώρα γιά Εθνικισμούς και αρχαιολατρείες, γιατί θα γίνουμε από δυό χωριά!\nΗ σύγχιση γύρω από το ρεμπέτικο, είναι πλήρης όταν μαζεύεις τις πληροφορίες σου μόνο από την Gail Holst και τον Πετρόπουλο. Η Χολστ λοιπόν, πρευβεύει πως ο “ρεμπέτης” προέρχεται από τον “Ραββίνο”!!! Κι εκεί που είχαμε μόνο κάποιους Δανούς να μας λένε πως τα ρεμπέτικα είναι Τούρκικα τραγούδια, τώρα έχομε και κάποιους άλλους που λένε πως είναι Σεφαρντίμ… Ας επιτρέψουμε λοιπόν στους Έλληνες ν’ αποφασίσουν και να μας πουν τι επιρροές είχαν κατά καιρούς, γιά ένα τραγούδι που ΟΙ ΕΛΛΗΝΕΣ ΓΕΝΝΗΣΑΝ, ΟΙ ΕΛΛΗΝΕΣ ΔΙΑΜΟΡΦΩΣΑΝ, ΚΑΙ ΤΟΥς ΕΛΛΗΝΕς ΕΞΕΦΡΑΣΑΝ.\nΤου Βελούδιου η άποψη είναι γνωστή και δημοσιοποιημένη από χρόνια, και του Παπακωνσταντίνου (Ζεύς και Βάκχος) από χρόνια επίσης, και είναι τόσο πασίγνωστες αυτές οι απόψεις, που απορώ με την απορία σου… Μπορεί να συμφωνούμε ή να μη συμφωνούμε, αλλά δεν υπάρχει καμμία άποψη που να τεκμηριώνει ότι το zeibek είναι Τούρκικο. ʼλλωστε, η έννοια του “Τούρκου” είναι πλαστή, και πρέπει να ξεχωρίσομε τις Μογγολικές φυλές της Οθωμανικής Αυτοκρατορίας σε πολλές και διαφορετικές κουλτούρες.\nΠρος αποφυγήν παρεξηγήσεως και πάλι, πρέπει να διευκρινίσουμε πως οι “ζεϊμπέκ” δεν έχουν καμμία σχέση με του Ντερβίσιδες, που είναι Σούφικα Μοναστικά τάγματα Αλεβιτών.\nΟι ζεϊμπέκ ή ζεϊμπέκοι ή ζεϊμπέκηδες λοιπόν, ήταν μισθοφορικά τάγματα εξισλαμισμένων Ελληνων και Αλβανών (κάπουν εκεί λοιπόν προκύπτει και ο όρος “Τουρκαλβανός”). Αφού λοιπόν οι Μουσουλμάνοι πήραν τη Βυζαντινή μουσική παράδοση και την έδωσαν στους χοτζάδες να βγαίνουν στο τζαμί και να ψέλλουν (αυτό το δέχονται και οι ίδιοι οι Τούρκοι, είναι επίσημα αναγνωρισμένο), πήραν και οι ζεϊμπέκιδες έναν αρχαίο χορό της περιοχής (θες νάναι Ελληνικός; Θες νάναι Αρβανίτικος; Θες νάναι Βυζαντινίος; Δε με νοιάζει) και διαμ΄ρφωσαν τον δικό τους “πολεμικό” χορό, που ΕΙΝΑΙ ΟΜΑΔΙΚΟΣ ΚΑΙ ΚΥΚΛΙΚΟΣ, όπως και οι Παντιακοί, όπως και το Τσάμικο κ.λ.\nΟ ζεϊμπέκικος που έφτασε ως τις μέρες μας, είναι άλλο πράγμα. Είναι ΜΟΝΑΧΙΚΟΣ, ΔΕΝ ΕΙΝΑΙ ΠΟΛΕΜΙΚΟΣ, και έχει σχέση με τον άνθρωπο και τον εαυτό του, την ελευθερία του, την ένωσή του με τη γη και τον ουρανό. Ο Ed Emery ισχυρίζεται πως στα συνοριακά πανδοχεία του Βυζαντίου, Έλληνες και Σαρακηνοί Ακρίτες (φύλακες των συνόρων) συναντιόντουσαν κι έκαναν γλέντια τρικούβερτα, και χορεύαν τους ΜΟΝΑΧΙΚΟΥΣ ΧΟΡΟΥΣ ΤΟΥΣ. Όχι δηλαδή τους “πολεμικούς”. Είναι τόσο ωραίο σα σκέψη, που τείναι να το δεχτώ, κι ας μην έχει επιστημονική τεκμηρίωση.\nΑν όλα αυτά τα θεωρείς εθνικισμούς και αρχαιολατρεία, τι να κάνουμε, ίσως-ίσως και νάναι οι Έλληνες μιά ξαχωριστή ράτσα!!! Πειράζει;\nMartha Φεβρουάριος 22, 2021, 2:41μμ #8\nΣυγνώμη που επιμένω πάλι στο θέμα μου. ϋπάρχουν παρεξηγήσεις για μένα. Αν το κατάλαβα σωστά, οι ζειμπέκηδες που ήρθαν στις Απόκριες στη Σύρο και στην Αθήνα (πριν το 1922 και ίσως το έκαναν παραστάσεις και μετά) αυτοί χόρευαν και δίδασκαν τον κ ύ κ λ ι ν ο χορό? Ο Μάρκος Βαμβακάρης έμαθε στο νησί του τον κύκλινο χορό και μετά στον Πειραία χόρευαν το “μάγκικο, μονχικό και ατομικό” χορό? Δεν το είχα καταλάβει έτσι, και από τη Σμήρνη άκουσα κάτι διαφορετικό. Η Α. Παπάζογλου είπε στο βιβλίο της ότε τα τραγούδια με ζειμπέκικο δεν είχαν λόγια για να μη χάνει ο χορευτής το ρύθμό. Μου έκανε μεγάλη εντύπωση αυτό.\n… είναι ένα μεγάλο θέμα!\nsystem (system) Φεβρουάριος 20, 2021, 6:53μμ #9\nστο μόνο που μπορώ να παραδεχτώ τους τούρκους είναι ότι κρατήσαν μέχρι σήμερα τον πολιτισμό που οικιοποιηθήκαν από τους λαούς που κατέκτησαν. και μάλιστα τώρα τον εξάγουν για δικό τους. το ίδιο ακριβώς συνέβη και με το φαγητό και την αρχιτεκτονική κ.α. Γιατι δε νομίζω ότι οι μογγολικές φυλές, πριν κατέβουν στη γειτονιά μας είχαν να επιδείξουν κάποιο είδος πολιτισμού σε οποιονδήποτε τομέα εκτός της τέχνης του αρπάζειν και κλέβειν. σε αντίθεση με εμάς τους έξυπνους που εισάγουμε τη μουσική που οι πρόγονοί μας ανακαλύψαν, γλεντούσαν, τραγουδούσαν κλπ κλπ κλπ\npontios Ιούλιος 1, 2018, 8:00μμ #10\nΈνα μικρό σχόλιο για τον καθέναν:\nΜάρθα: κατα την ταπεινή μου άποψη, το θέμα που ψάχνεις να ξεδιαλύνεις πολύ δύσκολα θα σε οδηγήσει κάπου. Είναι σαν να ψάχνεις να βρείς τι είναι αυτό που νοστιμίζει ένα καλό φαγητό. Νομίζω ότι είναι το σύνολο των συστατικών του, και όχι κάποιο μεμονωμένο. Έτσι, και με μας και τους Τούρκους. Νομίζω ότι όλοι αλληλοεπηρεάστηκαν, αφού ζούσαν σαν αδέρφια. Από τις αφηγήσεις των παπούδων μου και των γιαγιάδων μου που ήταν όλοι από την Τραπεζούντα και ήρθαν πρόσφυγες το '29, γνωρίζω ότι αγαπιόντουσαν με τους Τούρκους και ζούσαν ο ένας στο σπίτι του άλλου. Είναι λοιπόν επόμενο και αναμενόμενο να έχουν επηρεαστεί χοροί, γλώσσα, έθιμα κλπ σε αμφότερους τους λαούς. Τώρα έγω ειδικός δεν είμαι, αλλά μιά και ο Ελληνικός πολιτισμός είναι μακροβιότερος του Τουρκικού, μάλλον περισσότερο επηρεάσαμε εμείς ως προς τα γλωσσολογικά.\nΓια την διασκέδαση δεν γνωρίζω, αλλά για το φαγητό είμαι σίγουρος ότι πήραμε πολύ περισσότερα από τους Τούρκους παρά δώσαμε.\nΚι επειδή φαγητό και διασκέδαση μάλλον πάνε χέρι-χέρι μάλλον κι από κε πήραμε περισσότερα απ’ότι δώσαμε.\nΜε κοινή λογική ΜΟΝΟ.\nΤα τελευταία χρόνια διατηρώ επαγγελματικές επαφές με την Τουρκία και μέσα στο αλλαλούμ που επικρατεί στην χώρα τους, πραγματικά προβάλλουν πολλά Ελληνικά ιστορικά μνημεία ως δικά τους.\nΚΑΙ ΚΑΛΑ ΚΑΝΟΥΝ!!! Γιατί εμείς εδώ είμαστε απασχολημένοι να κατηγορούμε ο ένας τον άλλον, και να τρωγόμαστε σαν τα σκυλιά, ενώ εκείνοι μεθοδικά κερδίζουν όλες τις μάχες της προβολής της χώρας τους και στον τουρισμό.\nΝτρέπομαι που είδα στα ΝΕΑ του περασμένου Σαββάτου ολοσέλιδη καταχώρηση του τούρκιου ΕΟΤ για την χώρα τους, όπως ντρέπομαι που βλέπω συνέχεια διαφημήσεις της Τουρκίας στο CNN. Εμείς εδώ ασχολούμαστε με τον Αβραμόπουλο “τον τζεντλεμαν της πολιτικής” κλπ, κλπ.\nΕίμαστε άξιοι της μοίρας μας, και το χειρότερο είναι πως εσύ, εγώ και οι άλλοι φίλοι σ’ αυτό το φόρουμ μάλλον δεν μπορούμε να κάνουμε τίποτα ιδιαίτερο.\nΙσαάκ ο Πόντιος.\nkwstas_ferris (Κώστας Φέρρης) Φεβρουάριος 22, 2021, 2:42μμ #11\nΜάρθα, τόπες και μόνη σου: “Η σύγχησή μου προήρθε και γιατί διάβασα από έναν ελληνικό ζωγράφο το εχής “1934 είδα για φρώτη φορά στη ζωή μου γνήσιες ζειμπέκηκες. Μπήκαν στο καράβι και φορούσαν οι παλιές στολές…”. Νομίζω ότι πρέπει να είναι ποιήτική αυτή η ιστορία, ίσως ήταν μια ομάδα χορευτών. Γι’ αυτό ρώτησα μέχρι πότε υπήρχε αυτή η φυλή.”\nΟύτε ξέρω ποιός είναι αυτός ο ζωγράφος (αποκλείεται νάναι ο Τσαρούχης) ούτε ξέρω αν η ιστορία αυτή είναι αληθιονή, και πάντως αποκλείεται να ήταν “ζεϊμπέκιδες” ΚΑΙ “ομάδα χορευτών” ή άλλων θεαμάτων.\nΟι ζεϊμπέκηδες ΔΕΝ ΕΙΝΑΙ ΦΥΛΗ, είναι ΤΑΓΜΑΤΑ ΜΙΣΘΟΦΟΡΩΝ ΓΕΝΙΤΣΑΡΩΝ (Γενίτσαροι είναι οι εξισλαμισμένοι Έλληνες ή Αλβανοί). Και τα τάγματα, δεν έχουν “παράδοση”, “πολιτισμό” ή άλλες φυλετικές συμπεριφορές. Τα τάγματα δανείζονται από την παράδοση και κάνουν ύμνους, μαρς, συνθήματα και άλλες εκδηλώσεις πειθαρχίας, που τους κάνει να ξεχωρίζουν.\nΦαίνεται λοιπόν πως οι “ζεϊμπέκ” δανείστηκαν έναν παραδοσιακό ΚΥΚΛΙΚΟ χορό, που πρέπει να ήταν ή Ελληνικός, ή Αρβανίτικος, γιατί μόνο αυτοί οι λαοί είχαν ΚΥΚΛΙΚΟΥς ΧΟΡΟΥΣ (βλέπε παραστάσεις σε αγγεία της αρχαιότητας).\nΟι ζεϊμπέκ δεν έδιναν παραστάσεις, αλλά έκαναν πολέμους και πλιάτσικα. Αν πράγματι πήγε θίασος “ζεϊμπέκιδων” στη Σύρα, αυτός πρέπει να ήταν θίασος ΕΛΛΗΝΩΝ που παρίσταναν τους “ζεϊμπέκους”, όπως γίνεται άλλωστε ίσαμε και σήμερα σε διάφορα έθιμα όπως οι Μάηδες της Μακρυνίτσας (Φραγκίσκο, θέλομε τα φώτα σου). (***)\nΟ "ζεϊμπέκικος ΚΥΚΛΙΚΟΣ χορός, χορεύεται σε 4/4, αργό τσιφτετέλι, τον έχω δει με τα μάτια μου, και δεν έχει σχέση με τον ζεϊμπέκικο που ξέρομε, παρά μόνο σε κάτι περιοδικά (και ομαδικά) σάλτα.\nΟ ζεϊμπέκικος χορός που ξέρομε ως σήμερα, είναι ΜΟΝΑΧΙΚΟΣ, ΔΕΝ ΕΙΝΑΙ ΠΟΛΕΜΙΚΟΣ, και είναι ένας χορός ΕΣΩΣΤΡΕΦΗΣ, που μοιάζει μ’ αυτό που λέτε σήμερα meditation. Αυτός ο “ζεϊμπέκικος” είναι μία κοινωνική εκδήλωση των “λούμπεν” στοιχείων, των καταπιεσμένων από τα βάσανα της ζωής, που θέλουν να εκφράσουν το βάρος της γής και το πέταγμα στην ελευθερία του αετού. Γι αυτό και τα 9/8.\nΦυσικά και στα “λούμπεν” αυτά στοιχεία, υπήρχαν και κάποιοι ζεϊμπέκ, σε ώρες γλεντιού, και χόρευαν κι αυτοί -όπως και οι άλλοι χασικλήδες, αποφυλακισμένοι ή παράνομοι) τον ΜΟΝΑΧΙΚΟ ΑΥΤΟ ΧΟΡΟ. Αυτό όμως δεν κάνει το χορό να είναι δικός τους, αφού άλλωστε ούτε ο ΚΥΚΛΙΚΟΣ ήταν δικός τους.\n(***) Όταν ο Κεμάλ έβγαλε εκτός νόμου τα τάγματα των Σούφι (Ντερβίσηδες), τότε αυτοί οργάνωσαν τις θεαματικές τους παραστάσεις, με την μυητική τελετή και τον κυκλικό χορό, κι έγιναν… show. Όμως όση σχέση έχει το ζεϊμπέκικο των 9/8 με το κυκλικο ζεϊμπέκικο των ζεϊμπέκ, άλλο τόσο έχει με τον χορό των DERVISHES TOURNEURS.\nMartha Φεβρουάριος 22, 2021, 2:42μμ #12\nΑυτός ο ζωγράφος λέγεται Γιάννης Ζαρούχης, δεν ξέρω πότε ζούσε, αλλά υπόπτομαι ότι το 1934 πραγματικά ήταν στην εποχή του.\nΟ Ποντιος έχει δίκιο (γενικά) αλλά το θέμα αυτό εμένα μου φαινόταν να είναι αρκετά μεμονομένο, γιατί φαίνεται ότι ο χορός έχει το όνομα από τους ζειμπέκηκες. Από τη λογική (μου) πρέπει να υπάρχει μια γραμμή μεταξύ το πολεμικό χορό 4)4, με το χορό ίσως του Θίασο “ζειμπέκιδων” που πήγαν στην Αθήνα και στη Σύρο και τελικά με το ρεμπέτικιο χορό με 9)8 (κάπου διάβασα και 9)4. Τι άλλο μπορέι να έιναι? Ετσι το καταλαβαίνω εγώ, αλλά δεν εξηγεί την ετυμολογία από Ζευς και Βάγχος. Ευχαριστώ πολύ για την υπομονή! Συγνώμη για την κούραση!\nEva_Broman (Eva Broman) Φεβρουάριος 22, 2021, 2:44μμ #13\nο Κώστας Φέρρης έγραψε\nΉμουν χωρίς Internet για λίγο, και γι’ αυτό άρχισα να απαντήσω. Κατ’αρχάς θέλω να ζητήσω συγνώμη αν η ερωτήσεις μου φάνηκαν προσβλητικές ή εριστικές! Δεν ήταν καθόλου ο σκοπός μου, και ίσως έπρεπε να εκφραστώ πιο προσεχτικά. Σέβομαι τις γνώσεις των μελών εδώ, που είναι σίγουρα πολύ πιο βαθιές από τις δικές μου. Έχω μαρκάρει τις απαντήσεις μου στο κείμενο του Κ. Φέρρη:\nΑυτό για το αϊ σιχτίρ δεν το ήξερα…ότι η αυτή η τουρκότατη βρισία (στα αυτιά μου!) έχει ελληνικές ρίζες! Το ότι το Ιστανμπούλ προέρχεται από το “εις την Πόλην” είναι βέβαια πασίγνωστο! Βέβαια, υπάρχουν πάρα πολλές καθαρά τούρκικες λέξεις στην ελληνική γλώσσα επίσης, καταλείμματα της Τουρκοκρατίας. Καπότε οι “καθαρόγλωσσοι” ήθελαν να τις εξαφανίζουν γιατί θύμιζαν τον τουρκικό ζυγό-δεν ξέρω κατά πόσο πέτυχαν, όμως!\nΔεν έχω καμιά αντίρρήση σ’ αυτό που λες-και βέβαια το ρεμπέτικο είναι η μουσική των Ελλήνων, άσχετα αν μπορεί να έχει στοιχεία από άλλες μουσικές παραδόσεις!\nΌσο για την ετυμολογία των όρων του ρεμπέτικου, ο Stathis Gauntlett έχει γράψει πολλά ενδιαφέροντα πράγματα πάνω σ΄αυτό το θέμα, μερικά σ’ ένα άρθρο του στο Μαντατοφόρο, που είναι περιοδικό νεοελληνιστών (“Orpheus in the criminal underworld. Myth in and about Rebetika”) και αλλού. Όπως ξέρουνε όλοι εδώ, πολλά από τα άρθρα του μεταφράστηκαν στα ελληνικά από το πρώην μέλος Κώστα Βλησίδη. Τέλως πάντων, ο Gauntlett έχει γράψει μία εκτενής μελέτη για την ετυμολογία της λέξης “ρεμπέτης” που είναι πολύ ενδιαφέρουσα, και δείχνει πόσο δύσκολο είναι να προσδιορίζεις τις ρίζες και την ετυμολογία των λέξεων. Τώρα, δεν ξέρω πώς τα σεβαστά μέλη εδώ βλέπουν τον Gauntlett-η αλήθεια είναι ότι ή κριτική του των διαφόρων ρεμπετολόγων, Ελλήνων και ξένων, είναι κάποτε αυστηρότατη. Βέβαια, έρχεται και έξ Αγγλίας/Αυστραλίας…οπότε αν είναι να αφήσουμε στους Έλληνες να ορίζουν τι εστί τα ρεμπέτικα, ίσως θα έπρεπε να τον αφήσουμε κατά μέρος;\nΔυστυχώς, δεν έχω διαβάσει τη μελέτη του Βελούδιου, και θα ήθελα πάρα πολύ να μάθω να επιχειρήματά του. Έχω ψάξει όλα τα ετυμολογικά λεξικά που έχουμε εδώ στο πανεπιστήμιο, και το μόνο που έχω βρεί είναι ότι ζεϊμπέκης προέρχεται από το zeybek, που το ορίζουν όλα τα λεξικά σαν “τούρκικη λέξη”. ‘Ισως έπρεπε να πιάσω κανένα τούρκικο λεξικό να δω τη σημαίνει zeybek στα τούρκικα, αν σημαίνει τίποτα συγκεκριμένο. Γι’ αυτό, αν θα μπορούσες να κάνεις τον κόπο να παραθέτεις περιληπτικά τα επιχειρήματά του Βελούδιου, θα ήμουν πολύ ευγνώμων.\nΌσο για το χορό, ευχαριστώ για τις ενδιαφέρουσες πληροφορίες!\nΔεν το θεωρώ αρχαιολατρεία ή εθνικισμός-ή δεν είναι εκεί το πρόβλημά μου. Επίσης ξέρω από το γραφούμενά σου ότι τρέφεις μεγάλο θαυμασμό για τον αραβικό\_αιγυπτιακό πολιτισμό, που τόσο συχνά θεωρείται “κατώτερη” εδώ στη Δύση, οπότε είσαι ο τελευταίος που θα μπορούσε να κατηγορηθεί για εθνικισμό ή για περιφρόνηση άλλων πολιτισμών.\nΑυτό που με προβληματίζει σε αυτόν το ζήλο με τον οποίο έψαχναν οι Έλληνες λαογράφοι για τις ελληνικές ρίζες σε οποιοδήποτε πολιτιστικό φαινόμενο που μελετούσαν, είναι ότι έχεις την εντύπωση ότι η αξία του χορού, τραγουδιού, παραμυθιού, κ.τ.λ. εξαρτιόταν από την “ελληνικότητά” του. Δηλαδή, δεν ήταν το έθιμο καθεαυτό και η λειτουργικότητά του μέσα στην κοινωνία που το έδινε αξία, αλλά οι τυχόν αρχαίες ελληνικές ρίζες του. Πολλές φορές η προβολή της “εθνικότητας” ενός πολιτιστικό φαινόμενο είχε και, ας πούμε, “εθνικιστικούς σκοπούς”. Η η ʼλκη Κυριακίδου Νέστορος, που ήταν καθηγήτρια Λαογραφίας του Παν. Θεσσαλονίκης, έχει γράψει μια πολύ καταξιωμένη μελέτη για τη θεωρία της ελληνικής λαογραφίας. Εκεί αναφέρει τις διαμάχες που έγιναν για την εθνική καταγωγή των τραγουδιών που έχει το θέμα του γεφυριού τής ʼρτας (κάποιος θυσιάζεται για να στερειώσει ένα κτίσμα). Οι Έλληνες έλεγαν ότι η αρχική μορφή του τραγουδιού είναι ελληνική (με αρχαίες ρίζες κιόλας), οι Βούλγαροι ήθελαν το τραγούδι για δικό τους, οι Ούγγροι… και πάει λέγοντας. Η Κυριακίδου-Νέστορος λέει γι΄αυτήν τη διαμάχη:\n…οι διαμάχες μεταξύ των Βαλκανικών λαών προβάλλονται πάντοτε και στο λαογραφικό επίπεδο: το κάθε έθνος διεκδικεί για τον εαυτό του την πατρότητα ενός παραμυθιού ή ενός τραγουδιού, επειδή, σύμφωνα με την εθνοκεντρική άποψη, το “δικό μας” είναι το καλύτερο, και το καλύτερο, σύμφωνα με την ιστορική-γεωγραφική άποψη, είναι το αρχικότερο.\nΘα τελείωσω εδώ, γιατί μάλλον σας κούρασα. Πάντως, νομίζω ότι τίθεται η ερώτηση-αν πούμε ότι η ονομασία του χορού (“ζεϊμπέκικος”)δεν είναι ελληνική, μειώνει την αξία του ως πολιτιστικό φαινόμενο, αδιάσπαστα συνδεδεμένο με τη ζωή και τα έθιμα των σύγχρονων Ελλήνων που το χόρευαν και το χορεύουν ακόμα; Όταν ακόμα ένα αποδεδειγμένα “ξενόφερτο” έθιμο αφομοιώνεται και εξελίσσεται μέσα στη ζωή και στις παραδόσεις ενός λαού, έχει καμιά ζωτική σημασία από που προέρχεται αρχικά; Πως μπορούμε, σ’ ένα χώρο όπως την Ανατολική Μεσόγειο, που ήδη από την αρχαιότητα έγινε χωνευτήριο τόσων λαών, θρησκειών και παραδόσεων, να ανιχνεύσουμε τα αρχικά στοιχεία ή την αρχική μορφή κάθε πολιτιστική εκδήλωση; Πολλοί λαοί στην Ανατολική Μεσόγειο πιστεύουν στο “μάτι” και στο βάσκαμα. Όμως νομίζω ότι είναι αδύνατον να ξέρουμε από που προέρχεται μια τέτοια δοξασία-μάλλον καλύπτει κάποια ανάγκη να δίνεις μια εξήγηση στα δυσάρεστα που μπορούν να σου συμβούν, δηλαδή είναι κάπως πανανθρώπινο. Το τσίφτετέλι ή “ο χορός της κοιλιάς” που χορεύεται στα Βαλκάνια, στη Μέση Ανατολή, στη Βόρεια Αφρική…ποιοι ήταν οι πρώτοι που το χόρευαν; Από που προέρχεται; Νομίζω ότι θα είναι αδύνατον να ξέρουμε, ειδικά αν είναι πανάρχαιος χορός, όπως λένε.\nΕλπίζω να ξεκαθάρισα τις θέσεις μου.\nEva_Broman (Eva Broman) Φεβρουάριος 11, 2021, 9:17πμ #14\nΝα προσθέσω κάτι…θα ήθελα και την εξήγηση του Παπακωνσταντίνου, βέβαια.\nEva_Broman (Eva Broman) Φεβρουάριος 11, 2021, 9:18πμ #15\nΚάτι διορθώσεις…έχω πρόβλημα με τη γενική, φαίνεται…\nΠολλές φορές η προβολή της “εθνικότητας” ενός πολιτιστικού φαινομένου είχε και, ας πούμε, “εθνικιστικούς σκοπούς”.\nΠώς μπορούμε, σ’ ένα χώρο όπως την Ανατολική Μεσόγειο, που ήδη από την αρχαιότητα έγινε χωνευτήριο τόσων λαών, θρησκειών και παραδόσεων, να ανιχνεύσουμε την “εθνικότητα” ή την αρχική μορφή κάθε πολιτιστικής εκδήλωσης; Και μη ξεχνάμε ότι ίδια η έννοια του “έθνους” (και της εθνικής παράδοσης κ.τ.λ.) είναι σχετικά πρόσφατη…γέννημα θρέμμα του Ρομαντισμού του 19 αίωνα.\nΝα πω και γώ κάτι για το ελληνιστί άι σιχτίρ και για το τουρκιστί Has Siktir. To σικτίρ λοιπόν προέρχεται από την τούρκικη λέξη SIKMEK που σημαίνει ΓΑΜ…Ω. Τώρα αν το ΣΙΚΜΕΚ προέρχεται απο το “Οικτίρω” δεν το ξέρω…αλλα και δεν το φαντάζομαι…για προφανείς λόγους…\nkwstas_ferris (Κώστας Φέρρης) Φεβρουάριος 22, 2021, 2:44μμ #17\nΛοιπόν, ο Στάθης Gauntlet είναι Έλληνας, γιατί εκείνος προτιμάει τη ρίζα της μάνας του από του πατέρα του, κι ας είχε παππού Ιρλανδό μουσικολόγο… Ήταν λοιπόν στην Ελλάδα στη δεκαετία του 60, και είναι ένας από τους σοβαρότερους “ρεμπετολόγους” της γενιάς μας. Τελευταία φορά τον είδα στο συνέδριο στο Ρέθυμνο, όπου μας εξέθεσε και τις δικές του ετυμολογικές αναλύσεις -πολύ σοβαρές-.\nΤο ζήτημα είναι πως πρέπει κανείς να διαλέξει. Από που προέρχεται η λέξη “ρεμπέτικο”;\nΖάχος: Από τα Περσικά Ρουμπαάτ (Ρουμπαγιάτ) που είναι τετράστιχα τραγούδια.\nΓκαίηλ Χολστ: Από το Ραμπ ή Ρεμπ.\nΈνας Γερμανός (δε θυμάμαι ποιός): Από το “μπετ” και κάτι άλλο, που σημαίνει μπορντέλλο.\nΟι περισσότεροι από μας: Από το ρέμβομαι και ρεμβάζω, που σημαίνει και περιπλανιέμαι.\nΛέω “οι περισσότεροι από μας”, όχι από εθνικιστικούς λόγους, αλλά γιατί αυτή η ερμηνεία ταιριάζει καλύτερα με τον χαρακτήρα του περιπλανόμενου ταξιδευτή, ναυτικού, τυχωδιώκτη, προσκυνητή, πρόσφυγα, τσιγγάνου κ.λ. κ.λ. που “δεν έχει στέκι να σταθεί”. Επίσης, ρέμβομαι και ρεμβάζω σημαίνει και “περιπλανιέται η σκέψη μου”, από νοσταλγία, από μέθη ή μαστούρα.\nΌσο γιά το ζεϊμπέκ, είναι ΑΚΡΙΒΩΣ ΟΠΩΣ ΤΑ ΛΕΩ.\nΒελούδιος: Ζεύς και Μπέκος.\nΠαπακωνσταντίνου κ.ά.π.: Ζεύς και Βάκχος ή Βακχεία.\nʼλλες ερμηνείες δεν έχω ακούσει, και γιά μένα ο ζεΪμπέκικος είναι εκ των πραγμάτων Βακχικός χορός. (Δε μιλάμε γιά τον Bacchus των Λατίνων, τον κοιλαρά μέθυσσο, αλλά γιά τον υπέροχο Ίακχο ή Βάκχο ή Διόνυσο των Ελλήνων). Που είναι κυρίως ο θεός της έκστασης. Αν ο ζεϊμπέκικος δεν είναι εκστατικός χορός, τότε ποιός είναι;\nΌσο γιά τα περί Μεσογείου και επιρροών, είναι γνωστά, αλλά πρέπει να δεις πως στην Τούρκικη γλώσσα, πιό πολύ κι από Ελληνικές λέξεις, έχουν περάσει οι Αραβο-Περσικές. Οι ίδιες δηλαδή που μας ήρθαν στην Ελλάδα, κατ’ ευθείαν από την Ανατολή, από αρχαιοτάτων χρόνων, και όχι μέσω Τουρκίας. Το ίδιο ισχύει και με τη μουσική. Όταν μιλάμε γιά μακάμια, εννοούμε τα Περσο-Αραβικά, και όχι τα “Τούρκικα”.\nΌλα αυτά τα λέω όχι γιά να υπερηφανευτούμε γιά την Ελληνική Δημιουργία, αλλά γιά να; καταλαβείνομε καλύτερα τα πράγματα. Ο ψυχισμός που μας ταίριαζε πάντα, ήταν των Αιγυπτίων. Γι αυτό και ΜΟΝΟ ΑΥΤΟΙ ΟΙ ΔΥΟ ΛΑΟΙ κατάφεραν να συμβιβάσουν τους Ανατολίτικους δρόμους με τις Δυτικές πολυφωνίες.\nEva_Broman (Eva Broman) Φεβρουάριος 22, 2021, 2:45μμ #18\nΜερικά ακόμα για τις ετυμολογίες και μετά δε θα ανοίξω το στόμα μου άλλο, το υπόσχομαι!\nΞεφύλλισα την πολύτιμη βιβλιογραφία του Κώστα Βλησίδη, και βρήκα μία περιληπτική αναφορά στο άρθρο του Μουρράη-Βελλούδιου (έτσι αναφέρεται στη βιβλιογραφία). Παραθέτω τι γράφει στο λήμμα 1333:\nΜουρράης-Βελλούδιος, Θάνος "Επιτηδειγμή πυρριχίου εις 9/8 ή “αρτοζηνός” δηλαδή “ζεϋμπέκικον”, Ηως (μηναία εικονογραφημένη επιθεώρησις) τχ. 98-102 (1966):σ. 116-125\n(Αναδημοσιεύθηκε με φραστικές μικροαλλαγές και άλλη εικονογράφηση, με τίτλο “Ζεϋμπέκικος” (Από τη Μουσική Ελληνική Σουίτα: Κοντσερτο Μεσογειακό, πέραν του καλού και του κακού") Οδός Πανός, τχ. 2 (Μαίος 1981): σ. 52-62. Στην ύστερη αυτή μορφή συμπεριλήφθηκε στο βιβλίο του “Ευγονία και άλλα τινά”, Αθήνα, ʼγρα 1991:σ. 131-157). Εδώ για πρώτη φορά δημοσιεύονται οι απόψεις του πρωτοπόρου αεροπόρου και λαογράφου-“ελληνευρέτη”, τις οποίες είχε εκθέσει στο ζεύγος Σικελιανού το 1926, εν όψει παρουσίασης Πυρρίχιου χορού στις Δελφικές Εορτές του 1927. Κατά τον Βελλούδιο ο ζεϊμπέκικος προέρχεται κατά το πρώτο συνθετικό από τον Δία (Ζεϋ) και κατά το δεύτερο από τη λέξη μπέκος ή βέκος, που σημαίνει “άρτος” κατά τον Ηρόδοτο. Σαν ολοκληρωμένος μαλίστα “συμβολικός και θρησκευτικός χορός εξυπηρετεί και ανακουφίζει εξαιρετικά το Πνεύμα, την Ψυχή και το Σώμα του ανθρώπου”, ο δε χορευτής επιτυγχάνει “τη χαλάρωση του Καθόλου Είναι του, και την απαλλαγή του από κάθε καταθλιπτικό σύμπλεγμα που μπορεί ίσως να τον καταπιέζει”. Στη συνέχεια αναφέρεται ότι ο “μάγκας” προέρχεται “από το λατινικό Magnus, από το Βυζαντινό Μάγνας, δηλαδή εκείνος που περνά τη ζωή του με νοοτροπία μεγίστανα (grande)”, το δε μπουζούκι είναι “ο μικρός Πυθαγόρειος Κανόνας με τα διαστήματά του, εφοδιασμένος με χορδές και ένα ανάλογο ηχείο. Το λένε “μπουζούκι” που σημαίνει “το σπασμένο” με μικρή δόση αυτοειρωνίας, που και αυτή υπογραμμίζει την υψηλόφρονη έφεση και τον χαρακτήρα, καθώς και τη φιλοσοφική ενόραση και το στιχουργικό κλίμα των ανεμπόδιστων τύπων που χορεύουν”. τέλος του αποσπάσματος…\nΒέβαια, αυτη η περίληψη δε φανερώνει σε τι πηγές βασίζεται ο Βελλούδιος όταν κάνει τις ετυμολογίες του, ή με τι συλλογισμό-σκεπτικό φτάνει στα συμπεράσματά του. Όμως, αφού το βιβλίο του εκδόθηκε πρόσφατα, μπορεί κανείς να ανατρέξει σ’ αυτό για περισσότερες πληροφορίες. Και για να αποφύγουμε τις παρεξηγήσεις…αν διακρίνεται κάποια δόση ειρωνείας στην παραπάνω περίληψη του Βλησίδη, είναι σαφώς δικιά του και όχι δικιά μου…εγώ απλώς καταγραφώ τι λέει!\nΜέσα στο ίδιο πνέυμα κινείται και ένα άλλο κείμενο, που επίσης αναφέρεται στην ετυμολογία του ζεϊμπέκικου:\n1850 Σκαβάντζος, Κοσμάς, “Ο αρχαιοελληνικός ρυθμός του Ζεϊμπέκικου”, Δαυλός, τχ. 185 (Μαίος 1997) σ. 11402-11405.\nΟ ζεϊμπέκικος θεωρείται ότι δεν έχει τούρκικη αλλά αρχαία θρακική καταγωγή. Ο ρυθμός του λοιπόν πρέπει να μετρηθεί όχι με τον δυτικό τρόπο, αλλά σύμφωνα με την αρχαία μετρική, η δε ετυμολόγηση της λέξης επιχειρείται από τον αρθρογράφο κατά δυο εκδοχές (α: Ζευ+μπέκοι από το Ζευ+βέσσοι, δηλ. Βέσσοι ιερείς του Διός β: Σαβάζιος Ζευς Βάγιος Ζευβάγιος Ζεϋμπέκικος. Συμπερασματικά ο ζεϊμπέκικος θεωρείται “ρυθμός ύμνου προς τιμήν του Διός ή του Σαβαζίου χορευόμενου από τους ιερείς των αρχαίων Βεσσών”\nΦαίνεται πως ακόμα αυτοί που θέλουν τις ρίζες του χορού στην αρχαιότητα δεν είναι απόλυτα σύμφωνοι! Οι θέσεις του Σκαβάντζου αμφισβητήθηκαν από κάποιον Βασδέκη, αλλά δεν θα παραθέσω την απάντησή του, γιατί έγινα ήδη υπερβολικά σχολαστική!\nΤέλος, για τη Μάρθα. Στο βίβλιο του Κοσμά Πολίτη “Στου Χατζηφράγκου” υπάρχουν πάρα πολλές ωραίες σκηνές από τη λαϊκή ζωη της Σμύρνης στις αρχές του αιώνα. Μεταξύ άλλων υπάρχει μια περιγραφή του ζεϊμπέκικου. Ο χορευτής είναι “το Βαγγελάκι”, που μάλλον θα πρέπει να ήταν νταβατζής…όπως λέει ο Πολίτης “νταρβεριζότανε με αρτίστες και εξυπηρετούσε ξένους και ντόπιους παραλήδες”. Η σκήνη είναι κάποιο “μπαλάκι” στην Αγία Τριάδα, την ημέρα του πανηγυριού:\nΤα παιχνίδια πιάσαν έναν χασάπικο, μα κανένας δε σηκώθηκε να τον χορέψει. Πάνω στην ώρα, μπαίνει στη σάλα το Βαγγελάκι, μονάχος του, δίχως παρέα. Κουστουμιά εντάξει, καφετιά με άσπρες τρίχες, μαύρες μποτίνες, τραβηχτές, με λάστιχο στα πλάγια.\nΗ Αντριάνα κέρωσε. Οι παιχνιδιάτοροι κοιταχτήκανε αναμεταξύ τους και κάτι μουρμουρίσανε.\nΠέρασε βαρύς, δίχως να κοιτάζει γύρω του, πήγε σ ένα παράμερο τραπέζι και κάθισε. Παράγγειλε ένα καφεδάκι και όσο κράταγε ο χασάπικος κουτσόπινε. Ύστερα σηκώθηκε, ζύγωσε το σαντουρτζή και λέει:\n-Βάρα ένα ζεϊμπέκικο, και του κολλάει μια λίρα.\nΣτάθηκε καταμεσής της σάλας, δίπλωσε προς τα μέσα το κάτω μέρος του σακακιού του, και προς τα όξω τις άκρες των μανικιών του-έτσι το θέλει αυτός ο χορός-λύγισε μια τα γόνατά του σα να χαιρέταγε τα όργανα, και ρίχτηκε στο στριφογύρισμα, μια γονατίζοντας σχεδόν και μια ψηλοπηδώντας και χτυπώντας με το χέρι τα τακούνια του. Όλα τα μάτια καρφωμένα πάνω του. Στιγμές στιγμές, λες και χανότανε από μπροστά τους, γινότανε αερικό.\nkwstas_ferris (Κώστας Φέρρης) Φεβρουάριος 22, 2021, 2:45μμ #19\nΕίδες λοιπόν πως με υπομονή όλα λύνονται;\nΛοιπόν, γιά να σχολιάσω δυό-τρία πράγματα σ’ όλα αυτά που σχολιάζουμε χρόνια τώρα -τον Βελούδιο τον είδαμε ακόμα και σε τηλεοπτική συνέντευξη, και του Πολίτη το βιβλίο το ανέφερε κατά κόρον ο Σπύρος Παπαϊωάννου στις 200 τόσες εκπομπές του.\nΚατ’ αρχήν γιά τη Μάρθα, κάτι που ξέχασα. Ο ζωγράφος ΓΙΑΝΝΗΣ ΤΣΑΡΟΥΧΗΣ είναι ο μεγαλύτερος ζωγράφος που έβγαλε η Ελλάδα τον 20ό αιώνα. Αλλά όχι μόνο αυτό. Ήταν ένας εξαιρετικός πνευματικός άνθρωπος, που αποκάλυψε στους Έλληνες τον Θεόφιλο, ήταν από τους πρώτους που μιλήσανε γιά το ρεμπέτικο, και χόρευε ο ίδιος ένα (δικό του, ιδιότυπο) ζεϊμπέκικο. Είχα την τιμή να συνεργαστώ μαζί του επανειλημμένα, και να μου χαρίσει (το… 1953) μιά μακέτα σκηνικού γιά δική μου θεατρική παράσταση. Υπήρξε τέλος οδηγός μου γιά το γράψιμο του “666”, όπου και συμμετέχει ο ίψιος.\nΌσο γιά τον Βελούδιο, ΕΓΩ ΠΡΟΣΩΠΙΚΑ (αλλά και πολύ άλλοι, θα συμφωνήσω μόνο στο 1/6 από τις τρεις προτάσεις του. Στο ζεϊμπέκικο δηλαδή, όπου το πρώτο συνθετικό πρέπει να είναι Ζεύς, Ζειν, Ζωή, κ.λ. κ.λ. Το δεύτερο συνθετικό, κατά τη γνώμη μου, είναι Βάκχος και Βακχεία.\nΓιά τη Μάγκα και Μαγκία, υπάρχουν πολλές-πολλές απόψεις. Εμένα μ’ αρέσει περισσότερο εκείνη που αναφέρεται στη λέξη Μάνγκαρ, που στα Μαροκινά σημαίνει σπηλιά και καταφύγιο παρανόμων.\nΌσο γιά τό μπουζούκι, είναι περσο-αραβική λέξη, από το Μπούζουκ, που είναι “μακρύκανο” όργανο μεταξύ ταμπουρά (πανδουρίδας) και του δικο΄τυ μας μπουζουκιού.\nΕπίσης έχει ενδιαφέρον να πω πως το ταξίμι προέρχεται από το Αραβικό ταξίμ, και σημαίνει “κοφτό”. Προφέρεται μάλιστα με …λόξιγκα στην προφορά, δηλαδή ΤΑ’ ΣΙΜ, στον πληθυντικό ΤΑΚΑΣΙΜ. Ας θυμηθούμε εδώ τον κοφτό τρόπο που το παίζει ο Μάρκος στο “Ταξίμ ζεϊμπέκικο”, που είναι γνήσιος αραβικός τρόπος στο ούτι.\nʼλλο ένα παράδειγμα παρεξηγήσεων, “Στου Χατζηφράγκο” του Κοσμά Πολίτη, υπάρχει μιά καταπληκτική περιγραφή του Τεκέ στη Σμύρνη. Τον περιγράψει σχεδόν ως πολυτελή. Επίσης, όπως λέει ο Μπάτης (και το προγενέστερο ανώνυμο), “Μπουφετζής θα πα να γίνω σε Σμυρνέϊκο τεκέ”. Δηλαδή, οι τεκέδες είχαν μπουφέδες με γλυκίσματα (γιά την υπολειφεμία) και σερμπέτια, αλλά και γκομενίτσες έμορφες και χανουμάκια… Οι τεκέδες του Πειραιά (και όχι μόνο) όμως γιά τους οποίους μιλάμε σε σχέση με το ρεμπέτικο, είναι κάποιες παράγκες, ή καταγώγια, ή καμιά φορά η… σπηλιά του Δράκου (νάτηνε και πάλι η μάνγκαρ).\nΣε σχέση με τον τεκέ της Σμύρνης, φαίνεται καλύτερα πως μπορεί να πήγαν να ηχογραφήσουν σε “μπορντέλλο” ή ¨μπορνετλλο-τεκέ", που είχε ακόμα και μουσικούς και τον Ψαμματιανό να τραγουδάει…\nMartha Φεβρουάριος 22, 2021, 2:46μμ #20\nΠρος τον Κώστα Φέρρη και σχετικά με το ζωγράφο Τσαρούχη\nΔύστυχώς έχω μόνο ένα απόσπασμα και μια μικρή ερμηνεία του κειμενόυ του στα γερμανικά. Λέει περίπου> “νίωθα τόν έρο, μια αντρικότητα και σύγχρόνα τα μακρινά χνώτα του θανάτου…” Ουφ! Μου αρέσουν πάρα πολύ αυτά τα διανοούμενα κείμενα, με αυτά κάνουν προσέγγηση οι Έλληνες στο χορό αυτό, και πάντα σας ζηλεύω για τό το ωραίο πράγμα που έχετε. Τελικά τέτοια λόγια δε βοηθάνε, και αναρώτιέμαι τι να πιστέψω τώρα? Μου είπες ότι αποκλείεται να έχει γράψει αυτός ο Τσαρούχης για τους (τουρκικές) ζειμπέκηδες το 1934 που τον έκαναν καλή έμπνευση. Έπρεπε να ήταν Τούρκοι γιατί λέει ότι ένας απ’ αυτούς μίλησε λίγο ελληνικά. Στην αλλη πλευρά ο αρθρογράφος έχει ένα όνομα και πρέπει να το ξέρει.\nΝα γιατί δεν μπορώ να βρω άκρη!\nΕύα, εσένα σ΄ευχαριστώ πολύ για το ωραίο κείμενο! Δίνει μια καλή εντύπωση και χάρηκα πολύ.


Χορήγηση βιταμίνης Κ στο νεογέννητο μωρό: Πότε είναι απαραίτητη;\nΧορήγηση βιταμίνης Κ στο νεογέννητο μωρό: Πότε είναι απαραίτητη;\tΔευτέρα, 20 Μαρ 2017 09:00\tΟ κόσμος του παιδιού\nΗ βιταμίνη Κ είναι ουσιώδης για την πήξη του αίματος.\nH βιταμίνη K υπάρχει στη φύση υπό δύο μορφές: ως βιταμίνη K1 (φυτομεναδιόνη ή φυλοκινόνη) που παράγεται από τα φυτά και ως βιταμίνη K2 (μενακινόνη) που συντίθεται από τη μικροβιακή χλωρίδα του εντέρου. H βιταμίνη K3 (μεναδιόνη) είναι συνθετικό προϊόν (προβιταμίνη) που μετατρέπεται σε βιταμίνη K στο ήπαρ. H βιταμίνη K είναι απαραίτητη για τη σύνθεση πολλών παραγόντων της πήξης του αίματος και πρωτεϊνών που σχετίζονται με τη σύνθεση των οστών. Έλλειψή της μπορεί να παρατηρηθεί σε ανεπαρκή ενδογενή παραγωγή (νεογέννητα, έντερο στείρο μικροβίων, καταστροφή της εντερικής χλωρίδας από χρήση αντιβιοτικών), σε ανεπαρκή απορρόφηση (σύνδρομα δυσαπορρόφησης) και σπανιότατα σε ανεπαρκή πρόσληψη. Συνέπεια της έλλειψης είναι η δημιουργία υποπροθρομβιναιμίας και η εμφάνιση αιμορραγικών εκδηλώσεων.\nΟ οργανισμός μας παράγει βιταμίνη Κ στο έντερο, αλλά η λειτουργία αυτή δεν είναι αναπτυγμένη στα νεογνά. Αυτό σημαίνει, ότι πολύ σπάνια, ορισμένα μωρά γεννιούνται με έλλειψη της βιταμίνης και μια σοβαρή νόσο που ονομάζεται « αιμορραγική νόσος του νεογνού» και επιφυλάσσει πολύ μικρό κίνδυνο εσωτερικής αιμορραγίας.\nΓια την πρόληψή της χορηγείται σε όλα τα μωρά μια δόση βιταμίνης Κ , είτε σε μία μόνο ένεση κατά τη γέννα ή από το στόμα ( σε τρεις δόσεις: κατά τη γέννα , στις 7 μέρες και στις 28 μέρες). Στη Γερμανία και την Αυστραλία, όμως καθιερώθηκε η χορήγηση από το στόμα και όχι με ένεση, λόγω ανησυχιών ότι η ένεση αυξάνει το ποσοστό της νόσου.\nΜια μελέτη στις αρχές του 1990 έδειξε κάποια σχέση μεταξύ ένεσης και βιταμίνης Κ και παιδικής λευχαιμίας. Όμως, μεταγενέστερες μελέτες που έγιναν δεν βρήκαν τέτοιο συσχετισμό και οι γιατροί εξακολουθούν να συνιστούν την ένεση βιταμίνης Κ ως ασφαλέστερη και αποτελεσματικότερη μέθοδο πρόληψης.\nΕάν το νεογέννητο μωρό σας έχει ανεπάρκεια βιταμίνης Κ μπορεί να εμφανίσει ξαφνικά μώλωπες ή αιμορραγία. Κάτι τέτοιο μπορεί να προκύψει μέσα στις πρώτες 12 εβδομάδες ζωής.Οι πρώτες ενδείξεις αιμορραγίας, είναι η αιμορραγία από την μύτη, το στόμα, τον πρωκτό ή τον ομφάλιο λώρο. Ωστόσο, κάποια νεογνά με ανεπάρκεια βιταμίνης Κ μπορεί να εμφανίσουν απευθείας σοβαρή εσωτερική αιμορραγία στον εγκέφαλο ή στο έντερό τους.\nΟι αιμορραγίες αυτές δεν γίνονται ορατές, για αυτό οι παιδίατροι ( όχι όλοι) συστήνουν τη χορήγηση βιταμίνης Κ στο νεογέννητο.Συζητήστε τις εναλλακτικές με το γιατρό σας πριν από τη γέννα, ώστε να αποφασίσετε μαζί με το σύζυγό σας για τι είναι καλύτερο για το μωρό σας.\tΚοινοποιήστε\nΤΙ ΕΙΝΑΙ Η ΒΙΤΑΜΙΝΗ Κ\nΒΙΤΑΜΙΝΗ Κ ΚΑΤΑ ΤΗΣ ΑΙΜΟΡΡΑΓΙΑΣ\nΧΟΡΗΓΗΣΗ ΒΙΤΑΜΙΝΗΣ Κ\nΠΟΤΕ ΧΟΡΗΓΕΙΤΑΙ Η ΒΙΤΑΜΙΝΗ Κ\nΜΩΡΟ ΚΑΙ ΒΙΤΑΜΙΝΗ Κ\nΕΜΒΡΥΟ ΚΑΙ ΒΙΤΑΜΙΝΗ Κ\nΒΙΤΑΜΙΝΗ Κ ΚΑΙ ΝΕΟΓΕΝΝΗΤΟ\n« Ποια παιχνίδια είναι κατάλληλα για...\tΝέα πασχαλινά προγράμματα για παιδιά... »


Τι είναι το Digital Marketing; - SERRESPOST\nΔ.Σερρών – Σε λειτουργία η Γραμμή Βοήθειας 1102 για τους πάσχοντες…\nΑρχική Επιχειρηματικότητα Τι είναι το Digital Marketing;\nΣε υψηλό επίπεδο, το digital marketing αναφέρεται σε διαφημίσεις που προβάλλονται μέσω ψηφιακών καναλιών, όπως μηχανές αναζήτησης, ιστότοποι, μέσα κοινωνικής δικτύωσης, email και εφαρμογές για κινητά.\nΧρησιμοποιώντας αυτά τα διαδικτυακά κανάλια μέσων, το digital marketing είναι η μέθοδος με την οποία οι εταιρείες υποστηρίζουν προϊόντα, υπηρεσίες και brands.\nΟι καταναλωτές βασίζονται σε μεγάλο βαθμό στα ψηφιακά μέσα για την έρευνα προϊόντων.\nΠροηγούμενο άρθροΜια Σερραία στη Συμβουλευτική Ομάδα του ΠΟΥ Ευρώπης, για τις επιπτώσεις του COVID-19 στην ψυχική υγεία\nΕπόμενο άρθροΣυνάντηση εργασίας Τ.Χατζηβασιλείου με την Υφυπουργό Τουρισμού Σ.Ζαχαράκη\nΔ.Σερρών – Σε λειτουργία η Γραμμή Βοήθειας 1102 για τους πάσχοντες από Άνοια Απρίλιος 16, 2021


Δευτέρα, 14 Ιουνίου 2021 09:51:36 ΠΜ\nΑρχική›Διεθνή›Ειδήσεις›Χαμηλό τεσσάρων ετών για τον πληθωρισμό στην ευρωζώνη τον Μάιο\n12:54 - 29 Μαϊ 2020 | Ειδήσεις\nΥποχώρησε ο πληθωρισμός στην ευρωζώνη τον Μάιο, καθώς διαμορφώθηκε στο 0,1%, σε σύγκριση με τον αντίστοιχο περσινό μήνα. Ο δείκτης τιμών καταναλωτή ήταν σε ευθυγράμμιση με τις προβλέψεις των οικονομολόγων.\nΕίναι το πιο χαμηλό σημείο των τελευταίων 4 ετών, παρά τα πιο υψηλά κόστη στα είδη διατροφής, με την πανδημία της Covid-19 να μειώνει τη ζήτηση για καύσιμα και τις τιμές Ενέργειας. Τον Απρίλιο, ο ετήσιος πληθωρισμός ήταν στο 0,3%.\nΟπως ενημέρωσε η Ευρωπαϊκή Στατιστική Υπηρεσία την Παρασκευή, ο πιο υψηλός πληθωρισμός καταγράφηκε στην Εσθονία (3,1%), στην Ολλανδία (2,3%), στη Σλοβακία (2,7%) και στη Λετονία (3,5%).\nΣε μηνιαία βάση, οι τιμές καταναλωτή υποχώρησαν κατά 0,1%.\nΟι τιμές Ενέργειας βούτηξαν 12,0% σε ετήσια βάση, ενώ οι τιμές μη επεξεργασμένων τροφίμων ήταν 6,5% υψηλότερα. Εξαιρουμένων των δύο συγκεκριμένων τομέων, ο δομικός πληθωρισμός διαμορφώθηκε στο 1,1% ετησίως, όπως και αναμενόταν και όσο ήταν και τον Απρίλιο.\nΥπενθυμίζεται ότι ο στόχος της ΕΚΤ είναι να φτάσει ο πληθωρισμός κοντά, αλλά χαμηλότερα από 2%.\nΑνέκαμψε το οικονομικό κλίμα στην ευρωζώνη τον Μάιο


Φωτιά ΤΩΡΑ: Υπό έλεγχο η πυρκαγιά στην Κρήτη - ΕΚΚΛΗΣΙΑ ONLINE\nΣάββατο, 22 Σεπτεμβρίου 2018 18:53\nΑρχική » ΝΕΑ » Φωτιά ΤΩΡΑ: Υπό έλεγχο η πυρκαγιά στην Κρήτη\nΦωτιά ξέσπασε γύρω στις 9 το πρωί στις τοποθεσίες Ποταμίσες, Πέρα Βρύση και Τζίγκουνας, 3 χιλιόμετρα βόρεια της κοινότητας Σταυροχωρίου του Δήμου Ιεράπετρας,\nΗ πυροσβεστική υπηρεσία Ιεράπετρας ειδοποιήθηκε στις 9.25 το πρωί του Σαββάτου, οπότε ξεκίνησε η κινητοποίηση των πυροσβεστικών δυνάμεων του νομού Λασιθίου με επικεφαλής τον διοικητή της Π.Υ Λασιθίου κ.Βασιλάκη ενώ ειχε ενημερωθεί και ο διοικητής της Π.Υ Ηρακλείου κ. Δαμουλάκης..\nΣτο σημείο έσπευσαν 9 οχήματα με 28 υπαλληλους και δύο πεζοπόρα τμήματα , όλη η δύναμη από το Λασίθι.\nΤης πυροσβεστικής δύναμης συνέδραμαν και εθελοντές κάτοικοι της περιοχής Σταυροχωρίου με δικά τους μέσα.\nΣύμφωνα με πληροφορίες από τον Πρόεδρο της κοινότητας Σταυροχωρίου Γιάννη Ζουμπουλάκη, γύρω στις 12 το μεσημέρι είχε περιοριστεί με βοήθεια ελικοπτέρου ενώ οι επίγειες δυνάμεις κάνοντας εγκαταστάσεις πυρόσβεσης προσπαθούσαν να την ελέγξουν.\nΧάρη στην άμεση κινητοποίηση, η φωτιά στις 12.30 ήταν σε ύφεση , χωρίς ενεργό μέτωπο.\nΌπως έγινε γνωστο στις 2 το μεσημέρι, η φωτιά τέθηκε υπό μερικό έλεγχο και “πρόλαβε” να κάψει 9 στρέμματα γης εκ των οποίων ένα δασικής και εννέα χορτολιβαδικής έκτασης.\nΣτο σημείο τώρα παραμένουν 7 οχήματα, 18 υπάλληλοι και μία ομάδα πεζοπόρου\n2 χρόνια πριν ΕΛΛΑΔΑ, ΝΕΑΙεράπετρα, πυρκαγιά, τώρα, ΦΩΤΙΑ\nΜάνης Χρυσόστομος: Χωρίς τη χριστιανική διδασκαλία η Ευρώπη δεν θα μπορέσει να σταθείΣτην Αθήνα ο Οικουμενικός Πατριάρχης στις 5 Οκτωβρίου


Eκπαιδευτήρια «O Aπόστολος Παύλος» (Δημοτικό): 2011\nO Kωνσταντίνος Γάζος έκανε την παρακάτω παρουσίαση με θέμα «Tο Φυσικό αέριο» στα πλαίσια του μαθήματος «Eρευνώ και ανακαλύπτω».\nΑναρτήθηκε από Eκπαιδευτήρια «O Aπόστολος Παύλος» στις 27.12.11 Δεν υπάρχουν σχόλια:\nOι Aχιλλέας Aλατσίδης, Kωνσταντίνος Γάζος και Δέσποινα Θεοδωρή έκαναν την παρακάτω εργασία στο μάθημα των Γερμανικών.\nΑναρτήθηκε από Eκπαιδευτήρια «O Aπόστολος Παύλος» στις 23.12.11 Δεν υπάρχουν σχόλια:\nH Δήμητρα Tεζαψίδου στα πλαίσια του μαθήματος «Eρευνώ και ανακαλύπτω» έκανε την παρακάτω παρουσίαση με θέμα «Hλιακή ενέργεια».\nO Bασίλης Nανάς στα πλαίσια του μαθήματος της Γεωγραφίας έκανε την παρακάτω παρουσίαση.\nΑναρτήθηκε από Eκπαιδευτήρια «O Aπόστολος Παύλος» στις 20.12.11 Δεν υπάρχουν σχόλια:\nΠαρουσίαση με θέμα τη Διώρυγα του Παναμά\nO Aνδρέας Mεϊμάρογλου έκανε την παρακάτω παρουσίαση στο μάθημα της Γεωγραφίας.\nΑγαπώ το περιβάλλον - Προστατεύω τη γη\nΟι μαθητές της Στ΄ τάξης, ιδιαίτερα ενημερωμένοι και ευαισθητοποιημένοι για τα οικολογικά ζητήματα, εκπροσωπούνται από έναν μαθητή, ο οποίος γράφει μια επιστολή στα αγγλικά, προτείνοντας τρόπους να αντιμετωπιστεί το φαινόμενο της αύξησης της θερμοκρασίας της γης.\nΑναρτήθηκε από Eκπαιδευτήρια «O Aπόστολος Παύλος» στις 19.12.11 Δεν υπάρχουν σχόλια:\nΕτικέτες ΣT' Tάξη, Aγγλικά\nΜια επίσκεψη στον Λευκό Πύργο\nΣτα πλαίσια της επίσκεψης της Δ΄ τάξης του Σχολείου μας στον Λευκό Πύργο, μια μαθήτρια περιγράφει την εμπειρία της αυτή στο μάθημα των αγγλικών.\nΕπίσκεψη της Στ' τάξης στο Κέντρο Διάδοσης Επιστημών\nΤην Πέμπτη, 15 Δεκεμβρίου, όλη η έκτη τάξη, επισκεφτήκαμε το Κέντρο Διάδοσης Επιστημών (Νόησις) για να παρακολουθήσουμε μία προβολή με τίτλο «Όαση στο Διάστημα». Κατά τη διάρκεια της προβολής είδαμε όλους τους πλανήτες με τους δορυφόρους τους από κοντά. Στη συνέχεια μάθαμε για τον πρώτο άνθρωπο που πήγε στο φεγγάρι. Το πιο συναρπαστικό ήταν η ανακάλυψη ενός δορυφόρου που έχει νερό.\nΌταν η προβολή τελείωσε παρακολουθήσαμε μια άλλη τρισδιάστατη προβολή με τίτλο «Πέρα από τους ουρανούς» και θέμα τα αεροπλάνα που κατασκευάστηκαν και κατασκευάζονται. Η προβολή ήταν εντυπωσιακή γιατί βλέπαμε πουλιά, αεροπλάνα να έρχονται κατά πάνω μας!\nΠαρουσίαση με θέμα «Γεωθερμία»\nO Δημήτρης Παπαδόπουλος έκανε την παρακάτω παρουσίαση με θέμα «Γεωθερμία» στα πλαίσια του μαθήματος «Eρευνώ και ανακαλύπτω».\nΑναρτήθηκε από Eκπαιδευτήρια «O Aπόστολος Παύλος» στις 15.12.11 Δεν υπάρχουν σχόλια:\nΠαρουσίαση με θέμα «Aιολική Eνέργεια»\nO Aργύρης Kουκουρίκος έκανε την παρακάτω παρουσίαση με θέμα «Aιολική Eνέργεια» στα πλαίσια του μαθήματος «Eρευνώ και ανακαλύπτω».\nΠαρουσίαση με θέμα «Mεγάλες Λίμνες»\nO Aχιλλέας Aλατσίδης έκανε την παρακάτω παρουσίαση στα πλαίσια του μαθήματος της Γεωγραφίας.\nΑναρτήθηκε από Eκπαιδευτήρια «O Aπόστολος Παύλος» στις 13.12.11 Δεν υπάρχουν σχόλια:\nΠαρουσίαση με θέμα «Tο Πετρέλαιο»\nΣτα πλαίσια του μαθήματος «Eρευνώ και ανακαλύπτω» ο Aλέξανδρος Mητελούδης έκανε την παρακάτω παρουσίαση με θέμα «Tο Πετρέλαιο»\nΠαράσταση Kαραγκιόζη στη B' Δημοτικού\nΣήμερα, 6 Δεκεμβρίου, την ημέρα της γιορτής μου, έφερα στο σχολείο τον μπερντέ μου και φιγούρες του Καραγκιόζη. Έπαιξα στους συμμαθητές μου το έργο: «Ο Καραγκιόζης αστροναύτης». Οι φίλοι μου γελούσαν με τα αστεία του Καραγκιόζη και μου είπαν ότι τους άρεσε πολύ. Την παράσταση παρακολούθησε και ο πατέρας μου, πράγμα που μ’ έκανε ιδιαίτερα χαρούμενο. Ήταν μια υπέροχη μέρα.\nEπίσκεψη της Γ' τάξης στο περιβαλλοντικό πάρκο της Θέρμης\nΗ Γ' τάξη του σχολείου μας επισκέφτηκε το περιβαλλοντικό πάρκο Θέρμης. Εκεί μάθαμε πολλά χρήσιμα πράγματα για το περιβάλλον, την προστασία του και την ανακύκλωση. Μετά παίξαμε στον χώρο του πάρκου.\nΑναρτήθηκε από Eκπαιδευτήρια «O Aπόστολος Παύλος» στις 8.10.11 Δεν υπάρχουν σχόλια:\nEκπαιδευτική εκδρομή της A' τάξης στη N. Γωνιά Xαλκιδικής\nH πρώτη Δημοτικού επισκέφτηκε έναν ελαιώνα στο χωριό Ν. Γωνιά Χαλκιδικής. Τα παιδιά είχαν την ευκαιρία να έρθουν σε επαφή με το φυσικό περιβάλλον του χωριού. Είδαν από κοντά έναν αμπελώνα και έναν ελαιώνα. Στον ελαιώνα χωριστήκαμε σε ομάδες. Η κάθε ομάδα διάλεξε ένα ελαιόδεντρο και μάζεψε τις ελιές μέσα σε ένα κουτί. Λίγο αργότερα απόλαυσαν το παιχνίδι σε έναν φυσικό χώρο μέσα στους ελαιώνες, απόλυτα προστατευμένο. Οι κυρίες του αγροτικού συνεταιρισμού μας πρόσφεραν σπιτικές λιχουδιές, νόστιμο ψωμί από τον ξύλινο φούρνο τους, σπιτικά ντολμαδάκια και ελιές από τον ελαιώνα. Μετά το παιχνίδι και το φαγητό πήγαμε σ’ ένα πέτρινο σπίτι και εκεί στο εργαστήριο μεταποίησης ελιών μας έδειξαν πως συσκευάζονται και γίνονται οι ελιές βρώσιμες. Λίγο πριν την αναχώρηση τα παιδιά ξεκουράστηκαν σ’ ένα μεγάλο κιόσκι με πηγάδι στην αυλή του πέτρινου σπιτιού.\nEπίσκεψη της Δ' Δημοτικού στην εκκλησία του Aγίου Δημητρίου\nΤην Πέμπτη 29 Σεπτεμβρίου οι μαθητές και οι μαθήτριες της Δ΄ τάξης των εκπαιδευτηρίων μας επισκέφθηκαν τον Ιερό Ναό του Αγίου Δημητρίου. Τους δόθηκε η ευκαιρία να ακούσουν λίγα λόγια για το βίο του πολιούχου της Θεσσαλονίκης, να ξεναγηθούν μέσα στο ναό, να προσκυνήσουν, να βρεθούν στο μέρος που σύμφωνα με την παράδοση μαρτύρησε ο άγιος και να λάβουν την ευλογία του.\nEπίσκεψη της B' δημοτικού στη Mονή Bλατάδων\nΗ Β΄ τάξη επισκέφτηκε τη Μονή Βλατάδων στην Άνω Πόλη. Τα παιδιά παρατήρησαν τις αγιογραφίες του μοναδικού βυζαντινού Μοναστηριού της πόλης μας, που διατηρείται ως σήμερα. Προσκύνησαν τον τόπο όπου δίδαξε ο Απ. Παύλος διερχόμενος από τη Θεσσαλονίκη και θαύμασαν τη μοναδική θέα προς την πόλη από τον ιερό αυτό τόπο.\nEπίσκεψη της A' τάξης στο Kέντρο Διάδοσης Eπιστημών & Μουσείο Tεχνολογίας\nΤην Πέμπτη 31 Μαρτίου η Α’ τάξη του σχολείου μας επισκέφθηκε το Κέντρο Διάδοσης Επιστημών Θεσσαλονίκης (NOESIS), όπου και παρακολούθησε τις παρακάτω προβολές:\n«Αστερισμοί και Μύθοι»: Ένα παιχνίδι ανακάλυψης των μυστηρίων του ουρανού, μέσα σε ένα εκθαμβωτικό τοπίο πέρα από κάθε γνώση και φαντασία.\n«Ο μαγεμένος ύφαλος»: Ένα οικολογικό παραμύθι για τη ζωή σ’ ένα κοραλλιογενή ύφαλο και τις αγωνιώδεις προσπάθειες των πλασμάτων που κατοικούν σ’ αυτόν να σωθούν από μια ανθρώπινη απειλή.\nΑναρτήθηκε από Eκπαιδευτήρια «O Aπόστολος Παύλος» στις 8.4.11 Δεν υπάρχουν σχόλια:\nΗ Β΄ τάξη επισκέπτεται τον Άγιο Αντώνιο\nΕνημέρωση στην αίθουσα υποδοχής\nΑσχολία με τη γη και τα φυτά\nΑναρτήθηκε από Eκπαιδευτήρια «O Aπόστολος Παύλος» στις 4.4.11 Δεν υπάρχουν σχόλια:\nΠρώτο βραβείο συγγραφής γαλλόφωνων χαϊκού 2011\nTο Γαλλικό Ινστιτούτο Θεσσαλονίκης, διοργάνωσε διαγωνισμό συγγραφής γαλλόφωνων χαϊκού (σύντομων ποιημάτων ιαπωνικής προέλευσης) στον οποίο ο μαθητής μας Θεμιστοκλής Κανδαλέπας του Στ4 κέρδισε το πρώτο βραβείο. Το ποίημα του εκτυπώθηκε σε μορφή εισιτηρίου μετρό και θα διανεμηθεί στα σχολεία της Βόρειας Ελλάδας μαζί με τα ποιήματα των μαθητριών της Στ΄ τάξης Σοφίας Μπρίζα και Αθηνάς Κουλικίδου, που κατετάγησαν μέσα στην πρώτη πεντάδα ανάμεσα στα είκοσι καλύτερα ποιήματα.\nΑναρτήθηκε από Eκπαιδευτήρια «O Aπόστολος Παύλος» στις 27.3.11 Δεν υπάρχουν σχόλια:\nΤα ψηφιδωτά στις εκκλησιές της Πόλης\nΟι μαθητές-μαθήτριες της Ε’ τάξης εκπονήσαμε ένα σχέδιο εργασίας με τίτλο «Τα ψηφιδωτά στις εκκλησιές της Πόλης» κατά τη διάρκεια του 2ου τριμήνου. Και τα τρία τμήματα επιλέξαμε από κοινού να ασχοληθούμε με το συγκεκριμένο θέμα, και να γνωρίσουμε την Πόλη μέσα από τις σελίδες της Ιστορίας και των Θρησκευτικών. Σε όλα τα στάδια του προγράμματος εργαστήκαμε ομαδικά, όλα τα παιδιά της Ε’ τάξης, και χρησιμοποιήσαμε τις ΤΠΕ για αναζήτηση υλικού και την παρουσίαση της εργασίας σε μορφή powerpoint στα παιδιά της ΣΤ’ τάξης.\nAvec Toi, Je Peux! Bραβείο Tραγουδιού-Xορογραφίας\nΣτον ετήσιο διαγωνισμό Γαλλοφωνίας, το σχολείο μας διακρίθηκε παίρνοντας βραβείο για το τραγούδι και τη χορογραφία. Ακούστε το τραγούδι:\nΑναρτήθηκε από Eκπαιδευτήρια «O Aπόστολος Παύλος» στις 26.3.11 4 σχόλια:\nΕπίσκεψη της Στ' τάξης στο Κέντρο Διάδοσης Επιστημ...\nEπίσκεψη της Γ' τάξης στο περιβαλλοντικό πάρκο της...\nEκπαιδευτική εκδρομή της A' τάξης στη N. Γωνιά Xαλ...\nEπίσκεψη της Δ' Δημοτικού στην εκκλησία του Aγίου ...\nEπίσκεψη της A' τάξης στο Kέντρο Διάδοσης Eπιστημώ...


"Εθνικιστικός Αγών" Σπυρίδωνος Καραχάλιου: ΑΝΘΕΛΛΗΝΙΚΕΣ ΠΡΟΚΛΗΣΕΙΣ ΚΑΙ Η ΜΕΓΑΛΗ ΙΔΕΑ ΤΟΥ ΓΕΝΟΥΣ\nΗ πολύπλευρη πολιτική κρίση που μαστίζει την πατρίδα μας αναδεικνύει μια σημαντική αλήθεια και μια επιτακτική αναγκαιότητα. Η αλήθεια που οφείλουμε να αντιμετωπίσουμε κατάματα είναι πως οι κρίσεις σήμερα στήνονται με αποκλειστικό σκοπό τον γεωπολιτικό έλεγχο του πολιορκούμενου κράτους που μπαίνει στο μάτι του κυκλώνα. Και η επιτακτική αναγκαιότητα που οφείλει να προωθήσει το Ελληνικό Έθνος σήμερα είναι η ανάκαμψη μέσα από την υιοθέτηση μιας πολιτικής στρατηγικής για την οικοδόμηση ενός δυνατού και αδέσμευτου εθνικού κράτους.\nΑλλά αυτή η στρατηγική ανακάμψεως πρέπει να ξεκινήσει τάχιστα. Να ξεριζώσει τα ζιζάνια του προδοτικού πολιτικαντισμού στην εσωτερική πολιτική σκηνή, να ακυρώσει μισελληνικές συμμαχίες και απαιτήσεις σε βάρος της Ελλάδος και να αναθεωρήσει την εξωτερική πολιτική της χώρας με την επανατοποθέτηση στο επίκεντρο αυτής της Μεγάλης Ιδέας του Ελληνικού Γένους ενάντια στις ανθελληνικές προκλήσεις που δεχόμαστε.\nΑπό την πολιτική τάξη του ντόπιου νεοταξισμού δεν πρέπει να αναμένουμε τίποτα άλλο εκτός από το να επιφέρουμε την πτώση αυτής αφού έχει καταστεί ιδιαιτέρως επικίνδυνη. Η ομολογία του υπουργού Προστασίας του Πολίτη ότι υπάρχουν κυκλώματα που λειτουργούν μέσα στην ΕΥΠ, την μυστική υπηρεσία του Έθνους μας δηλαδή, που έχουν σταλεί στη δικαιοσύνη γιατί πουλούσαν πληροφορίες φτάνει και περισσεύει για να επαληθευτεί η επικινδυνότητα του πολιτικαντισμού σε εθνικά κρίσιμους τομείς.\nΣτο μεταξύ η Τουρκία αλωνίζει σε Θράκη και Αιγαίο με τον αέρα του νεοταξικού χωροφύλακα εκμεταλλευόμενη την επέλαση των πολυεθνικών συμφερόντων για την αρπαγή του γεωφυσικού μας πλούτου και τον επιδιωκόμενο τεμαχισμό της Ελλάδος. Έτσι λοιπόν συμπεριφέρεται αλαζονικά εντός και εκτός των προσωρινών συνόρων μας. Έχει μάλιστα ενεργοποιήσει την συνεργασία Ναυτικού και Αεροπορίας σε μια επίδειξη ελέγχου του Αιγαίου ανατολικά του 25ου μεσημβρινού προκειμένου να προωθήσει τη διχοτόμησή του. Σε μια τέτοια νυχτερινή μάλιστα επιχείρηση είχαμε πρόσφατα την είσοδο δύο αεροσκαφών ναυτικής συνεργασίας και έξι μαχητικών αεροσκαφών που προέβησαν στις γνωστές παραβιάσεις στο κεντρικό και νοτιοανατολικό Αιγαίο.\nΟι Τούρκοι εκμεταλλεύονται το νατοϊκό μανδύα και την επικείμενη αντιπυραυλική ασπίδα στα εδάφη τους, αλληλουχία γεγονότων που δείχνει ότι οι προσκυνημένοι πολιτικάντηδες προχωρούν ενόψει της φτιαχτής κρίσης στην απεχθή συγκυριαρχία του Αιγαίου μας και ουσιαστικά στην τουρκική επικυριαρχία. Την ίδια στιγμή το ψευτορωμέϊκο απαξιώνει την ελληνική ναυπηγοεπισκευαστική βιομηχανία με περίεργα οικονομικά παιχνίδια όταν η Τουρκία ρίχνει όλους τους συναφείς φόρους για να προσελκύσει τη ναυπήγηση πλοίων στα ναυπηγεία της.\nΑλλά ο εκτουρκισμός των Ελλήνων μουσουλμάνων της Θράκης Μας προχωρά κανονικά. Η δε ιστοσελίδα του νέου προέδρου των μειονοτικών δασκάλων είναι γεμάτη από σημαίες της «ανεξάρτητης Θράκης», τουρκικές σημαίες, αναφορές στην τουρκική νίκη στη Μικρασία και τον αρχισφαγέα Ελλήνων Μουσταφά Κεμάλ, ένα κοριτσάκι που φιλά την ψευτοσημαία και άλλα τινά. Αυτά προφανώς δεν συνάδουν με το πνεύμα Ελληνισμού όταν οι πράκτορες της Άγκυρας και τα επιχειρηματικά τους συμφέροντα εισβάλουν για να εξαγοράσουν τη Θράκη Μας.\nΟ δήμαρχος Θεσσαλονίκης Μπουτάρης πάντως δεν έχει κανένα πρόβλημα να εξαγγείλει από την κατεχόμενη Σμύρνη Μας που επισκέφτηκε για μια εμπορική έκθεση την ανέγερση Τζαμιού. Και ακόμη να μιλήσει για φιλίες και αδελφοσύνες με τους κατακτητές Τούρκους αλλά και να αναφερθεί στην πολυπολιτισμικότητα τάχα της Θεσσαλονίκης επί οθωμανικής αυτοκρατορίας με Τούρκους, Εβραίους και Έλληνες.\nΚαι στην Κύπρο Μας ο πρόεδρος Χριστόφιας θυμήθηκε να διαπιστώσει εν μέσω των διζωνικών του συνευρέσεων την αλαζονεία, την επιθετικότητα και την προκλητικότητα των Τούρκων συνομιλητών του που νομιμοποιεί με τις συζητήσεις του. Παράλληλα όμως οι κομμουνιστικές αρχές ασφαλείας τα βάζουν με τους Εθνικιστές και το ΕΛΑΜ ενοχοποιώντας αποτυχημένα ακόμα και αξιωματικό της Εθνικής Φρουράς με προβοκάτσιες επεισοδίων σε πανεπιστημιακά ιδρύματα. Και την ίδια στιγμή οι Τούρκοι πράκτορες της ΜΙΤ στοχοποιούν το ΕΛΑΜ, τη Χρυσή Αυγή, την Εθνική Φωνή Ελληνοψύχων Νέων και το Κίνημα Ελληνικής Αντίστασης ως τρομοκρατικές οργανώσεις!\nΚαι ενώ συμβαίνουν όλες αυτές οι επιθέσεις σε βάρος της Ελλάδος, σκοπιανοί στρατιωτικοί εκπρόσωποι είχαν μυστική συνάντηση με παράγοντες του ελληνικού υπουργείου εθνικής άμυνας, αμέσως μετά την σε βάρος μας απόφαση από το δικαστήριο της Χάγης, για ζητήματα στρατιωτικής συνεργασίας. Κι ένας σύμβουλος της Παγκόσμιας Τράπεζας εκ των δήθεν σωτήρων μας, ο Γκάρυ Ρίντ, αποκάλεσε τα Σκόπια Μακεδονία μέσα στην «ελληνική» Βουλή.\nΣτα δε σχολεία των Σκοπίων υπάρχουν αναρτημένοι χάρτες της «Μεγάλης Μακεδονίας» που συμπεριλαμβάνουν ελληνικά εδάφη όταν οι Σκοπιανοί καταπιέζουν τους Έλληνες των Σκοπίων και κρατούν σκλάβα τη Βόρεια Μακεδονία Μας. Και η αμερικανική εταιρία Μοτορόλα ζητάει υπάλληλους μεταξύ άλλων περιοχών από τη χώρα Κρήτη(!) γιατί τα λεφτά του γεωφυσικού της πλούτου είναι πολλά. Και στην Πατρίδα μας δικάζονταν οι ουκάδες μας με νεοταξικές προτροπές έστω και δια της τελικής καταρρίψεως της ανθελληνικής προβοκάτσιας.\nΟ Ελληνικός λαός με μπροστάρη τον Ελληνικό Στρατό θα αντιδράσει απέναντι στην σκύλευση της εθνικής μας κυριαρχίας. Οι σάπιοι θα πάνε στον σκουπιδοτενεκέ της ελληνικής ιστορίας και οι σκλάβες ελληνικές πατρίδες θα επιστρέψουν στην Μητέρα Ελλάδα που θα απαντήσει στο επιδιωκόμενο κόντεμα με την ανάσταση της Μεγάλης Ελλάδος. Εγγυητής για την ισχυρή απάντηση είναι ο Ελληνικός Εθνικοκοινωνισμός.


ΠΑΡΑΘΥΡΟ ΣΤΑ ΟΝΕΙΡΑ: «Το λευκό παραμύθι»: απελευθέρωση δωρεάν ebook!\n«Το λευκό παραμύθι»: απελευθέρωση δωρεάν ebook!\nΟι ιδέες είναι των παιδιών που βρέθηκαν εκεί και φαντάστηκαν χώρες με παγωτά και τραίνα που πετάνε. Δυο παιδικοί φίλοι, ο Σοκοφλής και η Σελίνα με τη βοήθεια του παράξενου οδοντίατρου Ίσον Ταπιόλαν, θα ξεκινήσουν ένα ταξίδι σε χώρες του Βορρά όπου τους περιμένουν οι πιο απίστευτες περιπέτειες και μπόλικα ...παγωτά! Το τέταρτο μιας σειράς παραμυθιών του Κώστα Στοφόρου με εικονογράφηση της Στεφανίας Βελδεμίρη!\nΈνα παραμύθι για το Χειμώνα. Tο τέταρτο μιας σειράς παραμυθιών: Κόκκινο για την Άνοιξη, Κίτρινο για το Καλοκαίρι, Πορτοκαλί για το Φθινόπωρο\nΜπορείτε να κατεβάσετε δωρεάν το ψηφιακό βιβλίο από τη διεύθυνση http://www.saitapublications.gr/2013/07/ebook.33.html (σε μορφή .pdf) ή να το διαβάσετε σε μορφή εικονικού βιβλίου, χωρίς να κατεβάσετε το αρχείο, μέσω της διεύθυνσης: http://issuu.com/saita.publications/docs/to_lefko_paramythi\nΑναρτήθηκε από Γυναίκα στις 10:48:00 π.μ.


Ζαχαριάδης: Κατέρρευσαν όλα όσα έλεγε προεκλογικά η Ν.Δ. για Εξάρχεια και προσφυγικό (Video)\nΔημοσίευση: 08 Νοεμβρίου 2019 10:50\n«4 μήνες και 1 μέρα από τις εκλογές υπάρχει διάψευση προσδοκιών από την κυβέρνηση Μητσοτάκη σε όλα τα επίπεδα» δήλωσε ο βουλευτής του ΣΥΡΙΖΑ, Κώστας Ζαχαριάδης στον ΑΝΤ1.\n«Στα Εξάρχεια έλεγαν ότι σε μια εβδομάδα θα καθαρίζανε και κάτι συριζαίοι ήταν το πρόβλημα. Τώρα η κατάσταση είναι επικίνδυνη και θέλω να πιστεύω ότι θα χειριστούν τα ζητήματα με επιχειρησιακή σοβαρότητα και ψυχραιμία γιατί έχουμε μπροστά μας θέματα που επιφέρουν περισσότερες ή λιγότερες εντάσεις».\n«Ο νόμος πρέπει να εφαρμόζεται σε όλες τις γειτονιές της χώρας. Ποιος έχει την ευθύνη; Η Αστυνομία. Τώρα οι εξυπνάκηδες που βγαίνουν στα πάνελ και λένε μόλις βγω εγώ θα κάνω, ή ένας φίλος τους που λέει θα πατήσουμε τη hoover και θα λυθούνε όλα» και κλείνοντας πρόσθεσε: «120 μέρες χρειάστηκαν για να καταρρεύσουν όλα και για τα Εξάρχεια και για το προσφυγικό».\nσυριζα εξαρχεια προσφυγικο κωστας ζαχαριαδης


Ελίνα Κωνσταντοπούλου: «Στα show της Ρούλας δεν τους έκανα το χατίρι και τους κακοφάνηκε» | Zappit\nHome / Ψυχαγωγία / Ελίνα Κωνσταντοπούλου: «Στα show της Ρούλας δεν τους έκανα το χατίρι και τους κακοφάνηκε»\nΕλίνα Κωνσταντοπούλου: «Στα show της Ρούλας δεν τους έκανα το χατίρι και τους κακοφάνηκε»\nΣάββατο, 9.10.2021, 15:26\n«Όταν κάποτε είχα πει για τα κασέ που έπαιρνα μπήκαν στο σπίτι και με κλέψανε. Όταν έβγαινες εκτός Αθηνών, έπαιζε και το ένα εκατομμύριο δραχμές», λέει η Ελίνα Κωνσταντοπούλου.\nΣτον Κωνσταντίνο Αρκά και την εκπομπή “Τι λες τώρα” έδωσε συνέντευξη η Ελίνα Κωνσταντοπούλου. Η γνωστή τραγουδίστρια μίλησε για την απόφασή της να αφήσει το τραγούδι, την οικογένειά της, τα show της Ρούλας Κορομηλά, αλλά και το ελληνικό metoo.\n«Άλλαξα ρότα γιατί έκανα οικογένεια. Ή τη δουλειά θα ακολουθούσα ή την οικογένειά μου. Ήταν κεραυνοβόλος έρωτας με τον άντρα μου, παντρευτήκαμε και κάναμε τα διδυμάκια μας. Όταν ετοιμαζόμουν να βγάλω τον πρώτο μου δίσκο, ξαφνικά βρέθηκα εκτός της εταιρείας γιατί μια μεγάλη τραγουδίστρια δεν με ήθελε. Στα show της Ρούλας θεωρούσαν ότι μπορούσαν να με βάλουν οπουδήποτε να τραγουδήσω, αλλά κάποια στιγμή δεν τους έκανα το χατίρι και τους κακοφάνηκε», είπε αρχικά η Ελίνα Κωνσταντοπούλου.\nΗ Ελίνα Κωνσταντοπούλου συμπλήρωσε: «Στη Γιουροβίζιον δεν με βοήθησαν οικονομικά, χτενίστηκα και βάφτηκα μόνη μου. Μερικοί δεν με γνωρίζουν στο δρόμο και μερικοί δεν πιστεύουν ότι τους εξυπηρετώ εγώ στο μαγαζί. Θα επέστρεφα δισκογραφικά και στη νύχτα. Όταν κάποτε είχα πει για τα κασέ που έπαιρνα μπήκαν στο σπίτι και με κλέψανε. Όταν έβγαινες εκτός Αθηνών, έπαιζε και το ένα εκατομμύριο δραχμές».\nΓια το ελληνικό metoo, η Ελίνα Κωνσταντοπούλου είπε: «Καλά κάνουν και τα λένε. Και σε εμάς έτυχαν παρενοχλήσεις, αλλά παίρναμε το μπογαλάκι μας και φεύγαμε. Δέχθηκα παρενοχλήσεις και με εκβιασμούς πάνω στη δουλειά μου».


Τραγικός...!: " Hi tech ξάπλες"\n" Hi tech ξάπλες"\nΌχι δεν είναι κακό που ο πρωθυπουργός προέτρεψε δημοσίως τους υπουργούς τους να κάνουν «διακοπές χωρίς ενοχές». «Άνθρωποι είναι και αυτοί» που λένε και οι πανελίστριες και πρέπει να βρεθούν κάποιες μέρες μέσα στο νερό μήπως και καθαρίσει το μυαλό τους. θα μπορούσε βέβαια να τεθεί ένα χρονοδιάγραμμα για να ξέρουμε και εμείς ποιο είναι το όριο πάνω από το οποίο ένας υπουργός πρέπει να νιώθει ενοχές για τις ξάπλες του.\nΤο κακό όμως είναι αλλού. Ότι η κυβέρνηση είναι απούσα από τον πρώτο κιόλας καύσωνα. Αν εξαιρέσεις το μνημόνιο που την υπεράσπιση του έχουν αναλάβει οι… ξένοι (και ο Λοβέρδος) τα υπόλοιπα θέματα φαίνεται να έχουν ανατεθεί σε έναν αυτόματο πιλότο. Τελευταία ένδειξη η σιωπή των κυβερνητικών για «το ανώνυμο ίντερνετ», «την μαφία του διαδικτύου», «τα νέα Μέσα στην Ελλάδα».\nΌλη η κοινωνία συζητά, οι αξιωματούχοι όμως της πιο χαι τεκ κυβέρνησης – αν πιστέψουμε όλα αυτά που έχει πει ο Γιώργος Παπανδρέου – δεν έχουν πει ούτε μια λέξη για το θέμα αν και θα όφειλαν. Υπάρχουν κάποιοι υπουργοί που ψιθυρίζουν ότι «το κακό έχει παραγίνει», «και μένα με εκβίαζαν», «δεν θα γίνουμε Λατινική Αμερική» αλλά ουδείς αποφασίζει να πει δημοσίως τι πρέπει να γίνει και ακόμα χειρότερα να κάνει το παραμικρό. Έτσι τα προβλήματα διαιωνίζονται και πολλαπλασιάζονται καθότι το Ίντερνετ έχει αφεθεί στο… χάος του. Εκβιασμοί, απειλές, μαφίες, μικρομαφίες… Τα είπαν τόσο καλά τις τελευταίες ημέρες (η Ρίκα, ο Τέλλογλου, ο Πετρουλάκης, ο Χωμενίδης, Ο Λακόπουλος, ο Τσαγκαρουσιάνος και δεκάδες άλλοι) που η επανάληψη δεν είναι αναγκαία.\nΚαι βεβαίως δεν ζητάει κανείς από την κυβέρνηση να τα λύσει όλα με ένα πολυνομοσχέδιο. Να αρχίσουμε όμως να τα συζητάμε. Ή μάλλον να μπει στη συζήτηση και η κυβέρνηση. Να μας πουν οι υπουργοί αν μια αφρικανική εταιρία μπορεί να «τζογάρει στο ελληνικό Ίντερνετ» και αν όλοι οι άλλοι που λογοδοτούν και φορολογούνται στην Ελλάδα είναι κορόιδα. Να μας πουν και οι αστυνομικές αρχές ποιο είναι το όριο στις απειλές. Αν λες ας πούμε «πρόσεχε γιατί θα την πληρώσουν τα παιδιά σου» είναι απειλή ή είναι διάλογος; Την περασμένη εβδομάδα η ναυαρχίδα των ανώνυμων μπλογκ της χώρας απέδωσε την δολοφονία ενός δημοσιογράφου «στην Χούντα του Παπανδρέου και του Σαμαρά»!\nΟ ανώνυμος αρθρογράφος έγραφε ούτε λίγο ούτε πολύ ότι οι Αμερικανοί με μοχλό τους Παπανδρέου και Σαμαρά διαλύουν την Ελλάδα και σκοτώνουν όσους αντιστέκονται. Οι περισσότεροι γελάσαμε αλλά όταν το γέλιο τέλειωσε αναρωτηθήκαμε «ποιος τα λέει αυτά και από ποιόν πληρώνεται;». Όσοι είμαστε στο Ίντερνετ ξέρουμε ότι τα πειραγμένα μυαλά είναι λίγα (και ας κάνουν μερικές φορές πολύ θόρυβο) η κυβέρνηση όμως ξέρει κάτι; Θέλει να ξέρει; Ή απλώς κάνει διακοπές χωρίς ενοχές;\nΑναρτήθηκε από: Τραγικός στις 11:07


Γιατί το σάρλοτ ήταν το πραγματικό σεξ και η βασίλισσα της πόλης | GR.polkadotsinthecountry.com\nCarrie Bradshaw ήταν αναμφισβήτητα ο κύριος πόλος έλξης inSex και την πόλη, με τα τακούνια σχεδιαστή της και εξαρτήσεις δήλωση. Αλλά αν είμαστε ειλικρινείς, πιστεύουμε ότι το στυλ της ήταν πάρα πολύ OTT σε περισσότερες από μία περιπτώσεις - είμαστε ακόμα σε αναμονή για μια εξήγηση για το σύνολο επίπεδη καπάκι και ζώνη κατά μήκος του σεναρίου στομάχι.\nΦυσικά, μπορείτε επίσης είχε Samantha και επιδεικτική κοστούμια δύναμή της, και Miranda, με κατά παραγγελία φορέματα της και ανδρόγυνα ρούχα. Και τότε θα έπρεπε Charlotte York, το κυρίως υποτιμημένη ένας από την ομάδα.\nΓιατί υποτιμημένη; Λοιπόν, επειδή του Prim πρόσωπο και το ταίριασμα ρούχα της, ήταν συχνά θεωρείται βαρετό σε σύγκριση με τους άλλους. Μικτό λάθος κατά τη γνώμη μας. Σίγουρα, ντουλάπα της ήταν πολύ κλασικό, αλλά αυτό είναι ακριβώς ο λόγος που θα αντέξει στη δοκιμασία του χρόνου, η οποία δεν μπορεί να ειπωθεί για τους άλλους.\nΉξερε κλασικά της πάρα πολύ, πάντα ψάχνει άψογη σε DVF φορέματα wrap, κοστούμια Chanel και αξεσουάρ σχεδιαστών. Αλλά αυτό δεν σημαίνει εμφάνισή της ήταν βαρετό, μακριά από αυτό, θα μπορούσε επίσης να είναι παιχνιδιάρικο με τη διασκέδαση εκτυπώσεις, τόξα και φωτεινά χρώματα.\nΚαι ακριβώς σε περίπτωση που χρειάζονται περισσότερες αποδείξεις, εδώ είναι 13 ρούχα που αποδεικνύουν Charlotte York Goldenblatt ήταν η αληθινή βασίλισσα στυλ SATC.\nΟ κορσές φόρεμα\nΣτυλ υπογραφή Charlotte διαθέτει πολλά τόξα και το λαιμό halter, αλλά ενημερώνοντάς στη δεύτερη ταινία με αυτό το σύγχρονο αναλάβει κορσέδες.\nΤο στήριγμα κεφαλής\nCharlotte έκανε το στήριγμα κεφαλής και μαργαριτάρι κολιέ combo waybefore Blair Waldorf.\nCharlotte περπάτησε κάτω από το διάδρομο δύο φορές και φυσικά φαινόταν εκπληκτικό κάθε φορά. Για πρώτη γάμο της με τον Trey, φορούσε ένα κλασικό στράπλες Vera Wang ballgown, αλλά έχουμε μια μικρή προτίμηση για τη χάντρες Badgley Mischka φόρεμα που φόρεσε να παντρευτεί Χάρι.\nΠιστεύουμε ότι έχουμε αποδείξει τη δική μας, έτσι δεν είναι;\nΗ μαύρη Παρασκευή και η νύχτα του κυβερνοχώρου ασχολούνται πολύ καλά για να είναι αλήθεια (αλλά είναι ειλικρινείς)\nΗ μόνη ετικέτα της μόδας της Samantha Cameron Cefinn εγκαινιάζεται\nΗ νέα τάση παλτών αντικαθιστώντας τον ώμο\nΤο καλύτερο βλέμμα από το προ-baftas instyle EE ανερχόμενο αστέρι κόμμα\nΠοιος ήξερε αυτή την εξειδικευμένη τάση της μόδας που θα μπορούσε να κάνει μια επιστροφή>\nΚορυφαίες 10 εικονικές προσωπικότητες από κόκκινο χαλί αποκαλύφθηκαν στιγμές\nKanye δυτικά yeezy σεζόν 4 Νέα Υόρκη εβδομάδα μόδας